
Prefaţă 


IE 


de Jerry Hicks 


Dorim să precizăm că intenţia Ghidului practic Intrarea în Vortex nu 
este de a înlocui asistenţa psihologică sau medicală de specialitate, ci 
doar să amplifice prin metode alternative starea de bunăstare a celor 
care le folosesc. 

Abraham ne-a învăţat (încă de la începutul interacțiunii noastre, 
acum două decenii) că toate intenţiile noastre (deopotrivă cele pe 
care ceilalți oameni le etichetează drept bune sau rele) se datorează 
exclusiv faptului că noi credem că prin punerea lor în practică ne 
vom simţi mai bine. De aceea, ne-am propus să scriem acest ghid, 


Vii 


cu intenţia de a-l învăţa pe cititor să intre chiar acum în vortexul! 
bunăstării! 

Sfatul nostru este să aplici învăţăturile lui Abraham oricum con- 
sideri că este mai bine pentru tine, dar să nu meditezi mai mult de 15 
minute pe zi. După cum recomandă Abraham însuşi, „Viaţa vă este 
dată pentru a o trăi în mod conştient şi pentru a o savura; de aceea, 15 
minute de meditaţie zilnică sunt suficiente.” De asemenea, ritmul res- 
piratoriu nu ar trebui să depăşească în primele săptămâni de practică 
şase respiraţii pe minut (acest ritm este blând şi susţine perfect viaţa). 

Apropo, drepturile de copyright pentru toate Învățăturile lui 
Abraham le aparţin lui Jerry şi Esther Hicks, dar am aprecia dacă ai 
transmite mai departe aceste învățături. Singura noastră rugăminte 
este de a transmite aceste materiale în forma lor cea mai pură (pe care 
o considerăm şi cea mai valoroasă), oferindu-le celorlalţi acces la acest 
Ghid practic pentru intrarea în vortex. 

Pentru informaţii suplimentare legate de învăţăturile lui Abraham, 
dar şi de noi, Jerry şi Esther Hicks, precum şi pentru a primi materiale 
suplimentare din masiva noastră bibliotecă de cărţi, cataloage, CD-uri 
şi DVD-uri, ori pentru a-ţi rezerva un loc la unul din seminarele noas- 
tre intitulate Vortexul atracției, te rugăm să vizitezi site-ul nostru inter- 
activ www.abraham.hicks.com. 


1 Vortex: neologism acceptat în limba română. Cuvânt de origine latină folosit în majoritatea 
limbilor moderne pentru a desemna o structură spiralată în formă de vârtej. În cărţile din seria 
Abraham-Hicks are inclusiv sensul de portal - poartă către o altă dimensiune. (n. tr.) 

După mai bine de două decenii de studiu alături de Abraham, 
ne amintim doar trei lucruri relatate de Abraham în legătură cu 
menţinerea sau cu îmbunătăţirea bunăstării fizice: 1) emite cât mai 
multe gânduri asociate cu bunăstarea, care te plasează automat în interiorul 
vortexului; 2) bea cât mai multă apă; şi 3) (acest sfat este esenţial pentru 
toate meditaţiile ghidate zilnice descrise în această carte) respiră cât 
mai profund. 

Aşadar, să începem. Esther îi va cere lui Abraham să ne călăuzească 
de-a lungul procesului, astfel încât meditaţiile ghidate să fie folosite în 
maniera cea mai eficientă cu putinţă. Ori de câte ori faci o astfel de 
meditaţie, aşează-te într-o postură cât mai confortabilă, relaxează-te, 
închide ochii şi respiră profund, lăsându-l pe Abraham să te ghideze 
cu iubire către vortexul stării tale naturale de bunăstare, de fericire şi 
de vitalitate. 


(Nota editorului american: Dat fiind că nu există întotdeauna 
cuvinte în vocabularul nostru care să exprime cu acuratețe gân- 
durile pe care le receptează Esther — care reflectă o realitate nefi- 
zică — ea creează uneori noi combinaţii de cuvinte sau dă un sens 
nou unor cuvinte standard. În anumite cazuri, ea scrie pur şi sim- 
plu cuvintele cu majusculă, încercând să exprime astfel că aceste 
cuvinte exprimă o modalitate nouă de a privi vechiul nostru mod 
de a înţelege viaţa.) 


2 ÎX 


Introducere 


ra 
DH XN Q 


de Abraham 


Este întotdeauna o plăcere să discutăm despre acest subiect, pe 
care îl abordăm pentru a te ajuta să înţelegi mai bine faptul că atunci 
când te afli într-o stare de acceptare, respectiv atunci când îţi linişteşti 
mintea sau când eşti foarte focalizat, iar gândurile de opoziţie dispar 
ori sunt mult reduse, vibrația ta creşte în mod natural. Cu alte cuvinte, 
tu te pui din ce în ce mai mult la unison din punct de vedere vibra- 
toriu cu cel-care-eşti-cu-adevărat, respectiv cu frecvenţa Sursei tale sau 
a Fiinţei tale Interioare, stare care îţi permite să înfloreşti. 

În acest fel, te vei îndepărta din ce în ce mai mult de tiparele 
rezistenţei şi te vei orienta către cele ale receptivităţii, fapt care te va 
ajuta în timp să îţi regăseşti din ce în ce mai uşor gândurile asociate 

cu bunăstarea. Prin cultivarea acestor gânduri şi prin eliminarea gân- 
durilor de rezistenţă, vibrația ta naturală va creşte şi îţi va fi din ce în 
ce mai uşor să te integrezi într-un punct de atracţie superior. Acesta 
din urmă îţi va orienta atenţia către alte lucruri din realitatea în care 
trăieşti, lucruri care te vor face să te simţi mai bine, şi astfel viaţa ta va 
deveni din ce în ce mai frumoasă. 

Ori de câte ori ştii exact ce nu îţi doreşti, înseamnă automat că ştii 
şi ce îți doreşti cu adevărat, chiar dacă nu eşti întotdeauna conştient de 
acest lucru. Această cunoaştere emană din tine ca o rachetă a dorinţei 
şi pătrunde în ceea ce noi numim Vortexul Creaţiei. De fapt, este vorba 
de Vortexul Creaţiei tale. Această dorinţă, care s-a născut din însăşi 
viaţa ta, ajunge în forma ei energetică în acest loc vibratoriu pe care 
noi îl numim Vortexul Creației, declanşând astfel automat Legea Atractiei 
(atragerea unor energii care au aceeaşi frecvență de vibraţie), care atrage în 
viața ta toate componentele asociate cu ea. 

Ori de câte ori simţi o emoție sau o experienţă negativă, acest 
lucru se datorează faptului că în forma ta fizică, tu nu te pui la unison 
din punct de vedere energetic cu această stare existenţială superioară 
a ta. Scopul meditaţiilor ghidate din această carte este de a te ajuta să 
îţi accelerezi frecvenţa de vibraţie, astfel încât să intri în rezonanţă cu 
conştiinţa ta superioară (sinele tău real). Dacă vei descoperi o modali- 
tate de a nu mai opune rezistenţă celui-care-ai-devenit, punându-te la 
unison cu această stare de conştiinţă, te vei plasa automat în interiorul 
vortexului, şi astfel vei înflori. 

Întreaga noastră învăţătură îşi propune să te ajute să te orientezi 
din ce în ce mai mult către starea ta de bunăstare naturală, dar ghidul 
de faţă a fost creat cu scopul intenţionat de a te ajuta să înţelegi un 
lucru foarte important: că ori de câte ori faci eforturi prea mari, pornind 
de la o nevoie, o durere, o stare de îngrijorare, de mânie sau de tristeţe, starea 
ta de spirit se situează în afara vortexului, fapt care face ca efortul tău să 
fie mai degrabă contraproductiv, întrucât nu face decât să amplifice şi mai 
mult tiparul pe care l-ai cultivat până acum, tipar care nu se situează în 
interiorul vortexului. 

În schimb, dacă poți descoperi o modalitate de a-ți schimba focalizarea, 
astfel încât să te situezi în interiorul vortexului, respectiv să te pui la unison cu 
cel-care-eşti-cu-adevărat, starea ta de spirit va deveni astfel 100% pozitivă, 
iar probabilitatea ca dorinţele tale să se îndeplinească va creşte considerabil. 
Acesta este unicul scop al acestui ghid practic. El te poate ajuta să elimini mai 
rapid gândurile de rezistență, din care o parte le-ai cultivat întreaga ta viață. 
În acest fel, te vei folosi în mod direct de Energia care creează lumile pentru a 
ajunge acolo unde doreşti şi pentru a trăi viața pe care o preferi. 

Dintre toate recomandările care urmează, niciuna nu este mai importantă 
decât cea referitoare la respiraţie. Aceasta reprezintă cea mai rapidă cale 
de conectare cu Sursa din care ai provenit. Dacă vei practica meditaţiile 
respirând profund, corpul tău fizic va avea foarte mult de câştigat. 
Dacă vei face acest lucru zilnic, timp de cel puţin o săptămână, vei 
ajunge să intri cu uşurinţă în vortex, cel puţin în timpul meditaţiei, 
dacă nu chiar în viaţa ta de zi cu zi. lar noi îţi garantăm că atunci când 

te vei afla în interiorul vortexului, respectiv atunci când vei fi alin- 
iat cu cel-care-eşti-cu-adevărat, vei intra automat şi total pe frecvenţa 
Sursei tale. Odată ajuns în interiorul Vortexului Creaţiei tale, nu numai 
că te vei pune la unison cu puterea Fiinţei tale, cu claritatea intenţiilor 
tale, cu însăşi menirea existenţei tale şi cu adevărata ta valoare, dar vei 
atrage astfel în viaţa ta toate lucrurile pe care ţi le-ai dorit vreodată. Cu 
alte cuvinte, distracţia va fi totală. 

Foarte importantă este şi perseverenţa. Dacă vei practica zilnic 
câte 15 minute de meditaţie, stând într-o poziţie confortabilă, purtând 
haine confortabile şi cu ochii închişi, focalizându-ţi atenţia asupra 
respirației şi asupra cuvintelor de mare putere ale meditaţiei, tu vei 
redeveni automat cel-care-eşti-cu-adevărat. 

Noi te iubim foarte mult şi, ca întotdeauna, rămânem în interiorul 
vortexului. 

Meditaţie: 
Punăstarea generală 

Bun venit! Te afli în faţa portii care te poate 
conduce către vortex. Suntem extrem de încântați 
că ai luat decizia de a te afla aici. Nicio decizie 
nu este mai bună decât aceea de a ne reuni în scopul 
de a cocrea împreună și de a te realinia 
cu cel-care-ești-cu-adevărat. 
(D) © 


Chiar dacă vortexul de care vorbim nu poate fi găsit în lumea 
fizică, întrucât nu are atribute materiale, el reprezintă totuşi o reali- 
tate. De fapt, el reprezintă însăşi Realitatea ta Vibratorie. 

Este uşor să îți dai seama când te afli în interiorul vortexului, în 
funcţie de ceea ce simţi. Este la fel de uşor să îți dai seama când ai ieşit 
din vortex, de asemenea ţinând cont de ceea ce simţi. De fapt, Sistemul 
tău de Ghidare Emoţională este singurul instrument care te poate ajuta 
să îţi dai seama dacă te afli sau nu în interiorul vortexului. 


Vortexul tău este un rai vibratoriu în care frecvențele sunt foarte 
înalte şi nu opun niciun fel de rezistenţă. Aşa se explică de ce te simţi 
atât de bine atunci când intri în el. Tocmai de aceea ne face o plăcere 
atât de mare să ştim că ai luat decizia de a te afla aici, împreună cu noi. 

Toate componentele necesare pentru ca tu să atingi o stare de con- 
ştiinţă superioară au fost adunate de Legea Atracției şi există deja într-o 
dimensiune atemporală şi care transcende spaţiul, gata să fie accesate 
şi utilizate de tine în vortexul creaţiei tale. 

Dacă doreşti să devii una din componentele propriului tău vortex, 
alături de toate celelalte lucruri minunate acumulate în el, tot ce tre- 
buie să faci este să te pui la unison din punct de vedere vibratoriu cu 
vortexul tău, adică să cultivi o frecvenţă de vibraţie foarte înaltă şi să 
nu mai opui niciun fel de rezistenţă. 

Dacă vei renunța la gândurile de rezistență (prin practicarea zilnică 
a meditaţiilor descrise în acest ghid), frecvența ta de vibraţie va creşte, iar 
în ființa ta se vor dezvolta în scurt timp noi tipare vibratorii, până când 
vei căpăta înclinația naturală de a te situa în interiorul vortexului tău. 
Vei ajunge să trăieşti astfel viața pe care ţi-o doreşti cu adevărat, accesând 
Energia care creează lumile şi lăsând-o să curgă în mod natural către înde- 
plinirea dorințelor tale, căci tu eşti una cu realitatea ta. 

Dorim să ştii că atunci când 
te relaxezi şi respiri profund, 
tu te pui în mod natural la unison 
cu frecvenţa de vibraţie a Sursei 
tale, care se află deja 
în interiorul vortexului. 

În planul fizic, nimic nu te poate conecta mai uşor şi mai rapid cu 
aspectul nefizic al Fiinţei tale decât respiraţia. 

Mulţi oameni cred că procesul respiratoriu este asociat exclusiv cu 
natura fizică. Acest lucru nu este adevărat. Procesul respiratoriu înseamnă 
mult mai mult decât o simplă funcție a corpului fizic. El reprezintă înainte 
de toate manifestarea Spiritului prin tine şi intrarea în contact cu el. De 
altfel, aşa se şi explică de ce, atunci când corpul fizic încetează să mai 
respire, el moare, întrucât Spiritul nu se mai manifestă prin el. 


Indiciul cel mai bun al faptului că te afli într-o stare de aliniere 
perfectă cu Sursa şi că în tine nu se mai manifestă niciun fel de 
rezistenţă este dispariţia oricărei emoţii negative. 

Această experienţă a meditaţiei te va pune la unison cu anumite 
aspecte benefice. Dacă te vei relaxa şi dacă vei respira în mod natural 
în timp ce meditezi, vibrația corpului tău fizic se va alinia treptat cu 
vibrația Sursei tale, iar tu vei deveni una cu aceasta şi vei pătrunde 
astfel în interiorul vortexului. 

În timp, dacă vei continua să te focalizezi asupra respirației, gân- 
durile de rezistenţă pe care le-ai acumulat de-a lungul vieţii tale vor 
tinde să fie eliminate din mintea ta, şi astfel te vei realinia în mod 
natural cu Sursa ta interioară. Manifestând o stare de relaxare şi de 
receptivitate maximă, frecvenţa ta de vibraţie se va pune din nou la 
unison cu cea a Sursei tale. 

Acest exercițiu nu are nimic de-a face cu efortul sau cu dorinta 
de a obține cu orice preț rezultate, ci este un exercițiu de relaxare şi 
de cultivare a receptivităţii... care îţi va permite treptat să redevii 
cel-care-eşti-cu-adevărat. 

Redescoperă în mod natural ritmul corpului tău 
şi savurează respirațiile prelungite și lente. 
Nu trebuie să te concentrezi sau 
să încerci să-ţi aduci aminte, ci doar să te relaxezi, 
să respiri profund şi să savurezi experiența. 


Secretul beneficiilor pe care le vei obține practicând acest exercițiu 
constă în eliminarea gândurilor de rezistență care îți trec adeseori prin 
minte. 

Inspiră la capacitate maximă, destul de rapid, în timp ce numeri: 
1, 2, 3... apoi expiră prelungit, lent, fără să forțezi, în timp ce numeri: 
4, 5, 6, 7, 8. După câteva zile de practică, corpul tău îşi va aminti sin- 
gur acest tipar respiratoriu, care va tinde să devină subconștient. În 
acest fel, corpul tău va începe să savureze din ce în ce mai mult această 
nouă experiență, relaxându-se din ce în ce mai profund. 


Scufundat în această stare subtilă de conştiinţă, te vei afla într-o 
stare de receptivitate maximă şi de non-rezistenţă, intrând într-o stare 
de rezonanţă din ce în ce mai profundă. 

De-a lungul acestui proces, vei ajunge să înţelegi prin experiență directă 
în ce constă starea de Bunăstare Universală care stă la baza întregului 
Univers. Aceasta nu are nimic de-a face cu încercarea şi cu efortul, ci repre- 
zintă o stare în care prețuirea de sine nu trebuie câştigată, ci doar acceptată. 

Tu ești extensia unei Energii ce provine dintr-o sursă 
ne-fizică şi ai venit pe acest Pământ plin de entuziasm 
şi dornic să îţi îndeplineşti menirea. Scopul tău a fost 
să explorezi echilibrul perfect al contrastelor care există 
pe Pământ, astfel încât viaţa ta să transceandă tot 
ce ai experimentat vreodată până acum. 


Tu eşti o Fiinţă Eternă, din care numai o mică parte este foca- 
lizată în acest corp fizic cu care te identifici. În realitate, cor- 
pul şi personalitatea ta fizică nu reprezintă decât un aspect al 
celui-care-eşti-cu-adevărat. 

Dorim să insistăm asupra faptului că numai o parte din conştiinţa 
celui-care-eşti-cu-adevărat este focalizată asupra personalității tale fizice 
cu care te identifici. De aceea, merită să începi să îţi explorezi partea 
mai mare a fiinţei tale, care nu este focalizată asupra planului fizic. 


Dacă îţi vei aduce aminte că nu eşti decât o extensie fizică a 
Energiei Sursei tale, tu vei putea tinde în mod conştient către reali- 
nierea cu partea ta ne-fizică, eternă, Universală. 

Atunci când ai luat decizia de a te focaliza asupra acestei 
realităţi fizice spaţio-temporale, tu ştiai că aceasta reprezintă o arenă 
spectaculoasă a echilibrului, varietăţii şi contrastelor perfecte. 

De aceea, ai venit în acest plan plin de entuziasm la gândul 
oportunităţilor pe care ţi le oferea Pământul. În acel moment, tu ştiai 
că experienţa ta în acest plan fizic îţi va permite să te joci cu preferinţele 
şi cu deciziile tale, ajutânduc-te astfel să îţi dilaţi conştiinţa. 

Mai mult, tu ţi-ai dorit atunci să te expui unor experienţe, unor 
idei şi unor relaţii care să te ajute să îţi formezi propriile preferinţe, 
astfel încât apoi să le poţi da naştere. 

Tu ştiai că nu există nicio competiție reală pentru resurse, ci doar oportu- 
nități de a da naştere propriilor tale idei, şi erai conştient de faptul că odată 
creată o idee, mijloacele de transpunere a ei în practică vor apărea de la sine. 

Şi iată-te ajuns în această lume, ca o extensie a Energiei Sursei foca- 
lizată asupra mediului contrastelor perfecte şi echilibrului, exact aşa 
cum ţi-ai dorit, gata să explorezi, să iei decizii, să îţi formezi preferinţe, 
să creezi şi să devii. 

În acest moment din timp şi din spatiu, tu te afli 


exact în locul în care ai intenţionat să fii, iar sursa 
din interiorul tău este perfect satisfăcută, căci viaţa ta 
conduce automat la o dilatare a conştiinţei, iar 
Tot-Ceea-Ce-Există nu are decât de câștigat 
în urma rolului important pe care îl joci. 


Ori de câte ori viaţa îţi prezintă o situaţie în care prin minte îţi 
trece o întrebare nouă, conştiinţa ta se dilată automat. Chiar dacă 
nu cunoşti încă răspunsul la întrebarea ta, tu te afli în plin proces de 
creştere personală. 

În mod similar, ori de câte ori te confrunţi cu o problemă sau 
chiar cu o criză majoră, tu evoluezi automat către o stare dilatată de 
conştiinţă. Soluţia la problema care te preocupă există deja, chiar dacă 
ţi se pare imposibil de găsit pe moment. 

Ori de câte ori îți pui o întrebare sau te confrunţi cu o problemă, în 
conştiinţa ta lărgită apare automat răspunsul sau soluția pe care o cauţi. 

Din perspectiva conştiinţei tale ne-fizice, atunci când ai luat 
decizia de a veni în corpul tău fizic (adică de a te focaliza asupra lui), 
tu înţelegeai perfect acest proces al creaţiei şi al dilatării conştiinţei, 
aşa că de-abia aşteptai să te afli aici, în această lume spaţio-temporală. 
Ideea de a te întâlni cu alţi creatori asemeni ţie te încânta, căci tu ştiai 
foarte bine că aceştia vor fi nişte catalizatori pentru expansiunea ta, la 
fel cum tu vei fi unul pentru expansiunea lor, şi toată lumea va avea 
astfel de câştigat. 

Pe măsură ce viaţa te determină să îţi pui noi şi noi întrebări, 
descoperi automat noi şi noi răspunsuri, ajutându-te să evoluezi ast- 
fel către un nivel de conştiinţă superior (dilatat). În mod similar, pe 
măsură ce viaţa te determină să te confrunţi cu noi şi noi probleme, ea 
îți prezintă automat soluţiile la acestea, fapt care te ajută de asemenea 
să îţi dilaţi conştiinţa, iar Tot-Ceea-Ce-Există nu are decât de câştigat 
în urma deciziei tale de a trăi pe Pământ, de a explora dimensiunea 
spaţio-temporală şi de a-ţi dilata conştiinţa. 

Sursa din interiorul tău este perfect conştientă de acest proces 
(ştiind cu siguranţă că răspunsurile şi soluţiile pe care le cauţi există 
deja). De aceea, ea savurează fiecare aspect al călătoriei tale prin planul 
fizic, indiferent de experienţele prin care treci. 

Exerciţiile din această carte te vor ajuta să revii pe nivelul de înţelegere 
al conştiinţei ne-fizice. Pe acest nivel, problemele încetează să mai fie pro- 
bleme, şi apar în adevărata lor lumină: ca oportunități dătătoare-de-viață 
ce stimulează expansiunea eternă a conştiinţei. 

Atunci când te relaxezi şi respiri profund, 
tu poţi simţi aprecierea pe care o simte pentru 
tine Sursa ta în acest moment — aprecierea acesteia 
pentru lumea ta fizică, pentru diversitatea ei 
şi pentru fluxul nesfârşit al dorințelor 
care emană din tine. 


Sursa ne-fizică din care ai provenit este întotdeauna conştientă 
de tine. Ea se bucură întotdeauna de viaţa ta, te iubeşte de-a pururi 
şi apreciază la maxim rolul important pe care îl joci în expansiunea 
Totalităţii (Iot-Ceea-Ce-Există). Faptul că tu nu eşti conştient de exis- 
tenţa Sursei din interiorul tău nu diminuează cu nimic capacitatea 
acesteia de a fi conştientă de tine. 

Dat fiind că Sursa ta ne-fizică este întotdeauna conştientă de tine, iar 
energia ei curge întotdeauna către tine, întreruperea acestei comunicări este 

întotdeauna cauzată exclusiv de tine, respectiv de gândurile asupra cărora 
te focalizezi într-un moment sau altul al existenţei tale. Dacă vei practica 
însă zilnic aceste meditații, ascultând o muzică blândă şi respirând regulat 
şi profund, tiparele rezistenţei se vor dizolva în mod natural în ființa ta, 
indiferent cât de mult timp le-ai cultivat anterior. 

Rezistenţa generată de gândurile tale reprezintă singurul motiv 
care te împiedică să fuzionezi cu Fiinţa ta Interioară. De aceea, pe 
măsură ce această rezistenţă se va dizolva, tu vei redeveni conştient de 
relaţia şi de unitatea ta cu Sursa din care ai provenit. 

Ori de câte ori simţi o stare de iubire, de bucurie, de apreciere 
sau de entuziasm, aceasta reprezintă un indiciu că te afli la unison 
cu Sursa din interiorul tău (care simte întotdeauna această stare). Din 
perspectiva plină de iubire a Sursei, acesta este cel mai bun indiciu 
vibratoriu, pe care ar trebui să îl cultivi în permanenţă. 

Distragerea atenției de la gândurile de rezistență este singura cale ce 
permite alinierea cu Energia pură şi pozitivă care reprezintă esenţa ființei 
tale. De aceea, relaxează-te şi respiră profund, deschizându-te în faţa acestei 
alinieri naturale. 

Înainte de a te naşte în acest corp fizic, tu cunoşteai 


perfect importanţa diversităţii contrastelor de pe planeta 
Pământ. De aceea, tu ţi-ai propus plin de entuziasm 
să explorezi această varietate şi să savurezi expansiunea 
conştiinţei la care ştiai că va conduce ca. 


Din perspectiva conştiinţei tale fizice, tu ştii cât de atrăgătoare 
poate fi varietatea opţiunilor şi oportunităţilor, de pildă atunci când 
ai de ales între mai multe alimente, haine, automobile, case, relaţii 
etc. Tu ştii foarte bine că cu cât ai mai multe opţiuni la dispoziţie, cu 
atât mai satisfăcătoare vor fi experienţele pe care le vei trăi, căci aceste 
opţiuni îţi permit să îți manifeşti mai plenar creativitatea. 

Din perspectiva conştiinţei tale ne-fizice, aprecierea pe care o ai 
faţă de varietatea contrastelor este chiar mai mare, întrucât aceste con- 
traste nu numai că îţi permit să ai parte de mai multe opţiuni (vezi 

procesul descris mai sus), dar reprezintă însuşi fundamentul oricărei 
creaţii noi. 

Această apreciere este mult mai cuprinzătoare decât cea oferită — să 
zicem — de contemplarea opţiunilor unui bufet suedez sau de alegerea 
ingredientelor pentru crearea unui fel de mâncare. Ea se referă la 
satisfacția oferită de înţelegerea faptului că actualele componente vor 
continua să genereze o paletă nesfârşită de noi componente din care 
vei putea alege. Această dinamică a procesului de creaţie este de-a 
dreptul extatică şi oferă o mare bucurie. 

Dat fiind că înţelegeai perfect acest proces de creaţie şi rolul 
important pe care îl poţi juca în expansiunea Totalităţii (Iot-Ceea- 
Ce-Există), tu ai venit plin de entuziasm în această lume spaţio-tem- 
porală, dornic să explorezi opţiunile create de cei care au venit în ea 
înaintea ta, să le observi, să le evaluezi, iar apoi să iei decizii. De altfel, 
acest entuziasm nu se referea numai la oportunitatea de a observa 
componentele existente create de alţii înaintea ta, ci mai ales la mani- 
festarea propriei tale creativităţi de îndată ce vei înţelege componen- 
tele existente şi îţi vei dori altele. Cu alte cuvinte, tu ţi-ai dorit să ajungi 
în această lume a tuturor posibilităţilor, în care gândurile şi opțiunile per- 
sonale creează realitatea. 

Tu ar trebui să îţi savurezi propria viaţă, 
întrucât ai ales-o personal ca platformă pe fundamentul 
căreia să poţi construi ceva nou. Aprecierea pe care 
o simte în permanenţă Sursa ta pentru tine (și care 
nu încetează niciodată) te poate învălui ca o pătură 
caldă a preţuirii, dacă îi vei permite. 


Atunci când te-ai întrupat pentru a trăi această experienţă fizică, 
tu ştiai perfect că fundamentul Universului (deopotrivă al celui fizic şi 
al celui ne-fizic) este Bunăstarea absolută. 

De aceea, nu ţi-ai făcut nicio grijă în legătură cu lucrurile indezi- 
rabile, întrucât realizai importanţa varietăţii şi a contrastelor, inclusiv 
faptul că din această varietate se va naşte o creaţie nouă, încă şi mai 
sublimă. 

În acel moment, tu ştiai că te vei focaliza asupra acestei noi 
creaţii care se va naşte din varietate, aşa că apreciai contrastele, con- 
siderându-le ceva bun. 

Procesul de observare şi de alegere a lucrurilor dorite şi nedorite 
stă la baza noilor dorinţe. De aceea, dacă vei trece rapid de la obser- 
varea aspectelor nedorite sau inadecvate la cea a noilor idei creatoare 
generate de ele (opusul primelor), tu te vei pune la unison cu lungimea 
de undă a Sursei din interiorul tău, care de-abia aşteaptă orice act 
creator nou. 

Prin redirecționarea atenţiei personale către aceste idei noi, tu vei 
intra automat în rezonanţă cu perspectiva Sursei şi vei simţi astfel uni- 
tatea cu cel-care-eşti-cu-adevărat şi cu cel-care-ai-devenit. 

Dacă această comunicare cu Sursa ta nu este întreruptă de niciun fel 
de rezistență interioară, tu poți simţi alinierea vibratorie cu aceasta sub 
forma unei senzaţii viscerale, aproape tactile. Cuvintele fizice nu pot descrie 
această senzație, dar toate celulele corpului tău o vor recunoaşte şi îți vor 
confirma alinierea cu Sursa ta, aflată în interiorul vortexului tău personal. 

Viaţa ta îţi slujeşte perfect şi reprezintă fundamentul 
expansiunii tale, lucru pe care îl ştiai perfect atunci 
când te-ai decis să vii în această lume. Indiferent 


de circumstanţele tale actuale, tu ai lansat nenumărate 
rachete ale dorințelor în vortexul creaţiei tale. De aceea, 


cu cât vei pătrunde mai frecvent în acest vortex, 


cu atât mai bine te vei simţi. 


În fiecare zi a vieţii tale, contrastele pe care le experimentezi în 
diferite grade te determină să lansezi noi rachete ale dorințelor în vor- 
texul creaţiei tale. Uneori, contrastele te determină să lansezi solicitări 
care ţi se par foarte importante, în timp ce alteori nu faci decât să 
amendezi intenţiile tale anterioare. În acest fel, procesul expansiunii 
tale nu încetează niciodată... pentru că dorinţele tale nu încetează 
niciodată... întrucât contrastele din această lume nu încetează 
niciodată. 

Atunci când o dorinţă nouă se naşte în urma experimentării con- 
trastelor, Sursa simte inevitabil experienţa extrem de plăcută a expan- 
siunii sale, întrucât ea nu opune niciun fel de rezistenţă la expansiune, 
aşa că o experimentează pe loc. 

Aşa cum spuneam mai devreme, scopul acestui ghid practic este de 
a te ajuta să te eliberezi progresiv de orice fel de rezistenţă interioară, 
astfel încât să poţi pătrunde din ce în ce mai frecvent în interiorul 
vortexului tău personal. 

Ori de câte ori te vei afla în interiorul vortexului tu te vei simţi 
bine, pentru că ori de câte ori vei intra în el te vei alinia automat cu 
propria ta expansiune. 

În acest fel, contrastele din jurul tău îţi asigură în permanenţă 
continuarea procesului de expansiune. Sursa din interiorul tău este 
focalizată întotdeauna asupra acestui proces de expansiune, aşa că 
prin eliminarea gândurilor negative tu vei pătrunde automat în interi- 
orul vortexului tău, experimentând starea extrem de plăcută de aici şi 
participând astfel direct la îndeplinirea dorințelor tale. 

Prin eliminarea treptată şi blândă a tiparelor rezistenţei şi prin 
pătrunderea din ce în ce mai frecventă în starea de bunăstare specifică 
vortexului tău, nu numai că îţi va fi din ce în ce mai uşor să rămâi mai 
mult timp aici, dar te vei putea inclusiv întoarce mult mai rapid în vortex. 

Nu există senzație fizică mai plăcută decât cea pe care o experimentezi 
atunci când te pui la unison din punct de vedere energetic cu Sursa ta şi cu 
propria ta expansiune. 

Atunci când te afli în interiorul vortexului, totul 
ti se pare încântător şi totul te satisface. În plus, te simţi 
expansiv şi plin de energie, şi îţi doreşti ca această stare 
să se amplifice din ce în ce mai mult. Cu fiecare nouă 
descoperire şi cu fiecare nou nivel pe care îl vei atinge, 
sentimentul expansiunii şi al dorinţei de mai mult 
va continua să te atragă şi să te regenereze. 


Atunci când te afli în exteriorul vortexului creaţiei, focalizându-te 
asupra lucrurilor pe care nu ţi le doreşti, în conştiinţa ta apar simul- 
tan gânduri referitoare la ceea ce îți doreşti cu adevărat. Faptul că te 
gândeşti la ceea ce nu îţi doreşti creează automat un tipar energetic al 
lucrurilor pe care ţi le doreşti, dar în interiorul vortexului. Atât timp 
cât vei rămâne în exteriorul acestuia tu nu vei avea acces la acest tipar 
energetic. Cu alte cuvinte, focalizarea atenţiei tale asupra detaliilor 
circumstanțelor care te preocupă creează automat alte componente, 
opuse primelor, la care nu ai însă acces (deocamdată). În schimb, ori de 

câte ori te situezi în interiorul vortexului, tu ai automat acces la toate 
noile opţiuni pe care le-ai creat inconştient şi care te fac să te simţi 
bine. Cu alte cuvinte, ori de câte ori te afli în interiorul vortexului, tu ai 
de ales între cele mai bune opţiuni pe care ţi le poate oferi viaţa. 

Deşi dorinţa noastră rămâne aceea ca tu să te bucuri în continu- 
are de beneficiile contrastelor (indiferent de circumstanţele pe care 
le experimentezi), noi dorim să te asigurăm că nu este deloc necesar 
să experimentezi vreun disconfort pentru a-ţi putea dilata conştiinţa. 
Tu poţi la fel de bine să rămâi în interiorul vortexului bunăstării tale, 
savurând aici opţiunile infinite care îţi stau la dispoziţie de a-ţi crea 
aşa cum doreşti realitatea. 

Tu creezi componente noi, idei noi, posibilităţi noi şi o nouă 
expansiune inclusiv atunci când îţi alegi opţiunile din rândul celor 
aflate în interiorul vortexului, care îţi fac plăcere. Aceste componente 
noi se vor insera în detaliile experienţei tale de viaţă, şi în plus vei 
avea acces la o perspectivă nouă, care îţi va permite să le savurezi 
încă şi mai mult. Cu alte cuvinte, vei face noi descoperiri, îţi vei crea 
noi relaţii, noi combinaţii, vei trăi noi aventuri, vei avea acces la un 
nivel de conştiinţă din ce în ce mai înalt şi vei emite noi dorinţe, 
bucurându-te în acelaşi timp de o apreciere din ce în ce mai mare. 

Noutatea stimulează întotdeauna... Sursa însăşi se bucură de tot ceea 
ce este nou, transmițându-ți iubirea şi bucuria ei, fapt care te face să îţi 
doreşti din ce în ce mai mult să te bucuri la rândul tău de noutate şi de o 
expansiune fără limite. Altfel spus, să îţi doreşti mai multe lucruri! 

Lumea ta se dilată treptat, creşte şi se regenerează 
încontinuu, iar tu trebuie să îti găsești echilibrul la 
fiecare nou pas pe care îl faci. Bunăstarea este 
fundamentul predominant al Totalităjii 
(Tot-Ceea-Ce-Există), al Universului, inclusiv 
al planetei fizice pe care te afli la ora actuală. 


Planeta voastră călătoreşte pe orbita ei în apropierea altor planete, 
într-un dans perfect şi stabil, tocmai pentru că îşi caută în permanenţă 
acest echilibru, pe care îl şi găseşte. 

La fel ca orice altă fiinţă vie, Pământul se află într-un proces con- 
tinuu de schimbare şi de expansiune. În caz contrar, el ar înceta să 
mai existe. 

Stabilitatea Pământului se datorează faptului că schimbarea şi expan- 
siunea lui nu afectează cu nimic capacitatea lui de a-şi găsi echilibrul. Acest 
lucru este asigurat nu doar de dimensiunea planetei şi de legile fizicii, 

care îi permit să absoarbă orice şocuri generate de schimbările prin 
care trece, ci şi de însăşi natura vibratorie a planetei, care este una a 
bunăstării. 

Deşi vouă Pământul vi se pare o simplă sferă geologică alcătuită 
din pietre, sol şi apă, susținute laolaltă de forţele gravitaţiei, în reali- 
tate el reprezintă mult mai mult decât atât, căci în interiorul oricărei 
particule care intră în componenţa sa există o Conştiinţă vibratorie ce 
îşi caută echilibrul individual, punându-se la unison cu o perspectivă 
mai amplă, ne-fizică, a viitorului său. 

Aşa cum o navă modernă poate naviga fără probleme într-o mare 
agitată de furtună, întrucât este înzestrată cu anumite mecanisme 
de stabilizare, în timp ce vasele din secolele trecute, mult mai prost 
echipate, se scufundau cu uşurinţă, la fel, evoluţia planetei voastre i-a 
garantat acesteia stabilitatea. Este imposibil la ora actuală ca Pământul 
să se mai întoarcă la o stabilitate inferioară. 

Deşi majoritatea locuitorilor umani ai Pământului se situează cel 
mai adesea în afara vortexului lor, aflându-se implicit într-o stare de 
rezistenţă faţă de bunăstarea lor naturală, Conştiinţa copleşitoare a 
planetei (manifestată prin solul, apele, flora şi fauna sa) îşi găseşte un 
echilibru din ce în ce mai stabil pe măsură ce evoluează. 

În timp, pe măsură ce te vei relaxa, vei respira profund şi te vei pune 
la unison cu Sursa ta, vei putea simţi şi tu pulsul vibratoriu dominant al 
bunăstării care penetrează Pământul şi care influențează tot ceea ce trăieşte 
pe el. Bunăstarea este fundamentul Totalităţii (Tot-Ceea-Ce-Există). 

Magnifica voastră lume este conectată de-a pururi 

cu ritmul stabil al Bunăstării care reprezintă fundamentul 
ci, iar acest lucru este valabil inclusiv pentru tine. 
Atunci când te relaxezi şi când te umpli de energie, 

când respiri profund și când renunţi la tiparele mentale 
ale rezistenţei, tu poţi descoperi ritmul 
echilibrat al Sursei tale. 


9 


Atât timp cât te afli în corpul tău fizic, tu eşti o extensie a Energiei 
Sursei. În mod similar, corpul fizic al planetei pe care te afli reprezintă 
o extensie a aceleiaşi Energii a Sursei. 

Tu ai o contraparte ne-fizică pe care noi o numim Fiinţa ta 
Interioară. În mod similar, Pământul are o contraparte ne-fizică sau o 
Fiinţă Interioară. Fiecare particulă din lumea voastră fizică are o Sursă 
ne-fizică din care a provenit, şi implicit o versiune vibratorie subtilă 
care o determină să îşi continue evoluţia şi să se apropie de ea. 

Această versiune vibratorie subtilă a viitorului tău fizic îţi rezervă 
o bunăstare stabilă în vortexul tău. 

Aşa cum ampla şi diversa varietate a componentelor care alcătuiesc 
planeta Pământ îi asigură acesteia stabilitatea, trilioanele de celule care 
alcătuiesc corpul tău fizic îi asigură acestuia stabilitatea. Aşa se explică 
rezistenţa ieşită din comun a corpului tău fizic. 

Conştiinţa nelimitată a particulelor care alcătuiesc imensa planetă 
pe care te afli nu este niciodată preocupată, în niciun context, că ar 
putea ieşi din starea de rezonanţă cu Energia Sursei sale. Vibraţia 
esenţială a bunăstării este atât de copleşitoare încât nimic din ceea ce 
este creat în planul fizic nu se poate separa vreodată de ea. 

În timp, prin aplicarea acestui proces, obişnuinţa de a-ţi face griji 
şi de a te simţi frustrat, copleşit sau mânios va înceta cu desăvârşire, 
permiţând celulelor organismului tău să îşi găsească în mod natural 
echilibrul vibratoriu care le este specific. Cu cât te vei relaxa mai mult 
şi vei continua să respiri mai profund prin practica zilnică a acestei 
meditații, cu atât mai stabilă va deveni starea ta de bunăstare interi- 
oară, până când nimeni şi nimic nu o va mai putea zdruncina. Dacă 
vei persevera în a te alinia cu Energia Sursei (care este sinonimă cu 
energia bunăstării), tu vei începe să percepi această lume prin ochii 
Sursei şi vei ajunge să te simţi exact aşa cum te-ai simţit atunci când 
ai luat decizia de a veni în acest corp fizic: satisfăcut de ceea ce există, 
dar dornic de mai mult! 

Nu-ţi face griji în legătură cu viața ta 
şi simte aprecierea noastră faţă 
de cel-care-eşti-cu-adevărat. Permite 
tuturor lucrurilor sublime să curgă în mod 
natural către tine. Continuă să meditezi şi vei constata 
că orice rezistenţă cu care te-ai confruntat vreodată 


de-a lungul călătoriei tale terestre te va părăsi. 


Prin alinierea zilnică cu frecvenţa Sursei tale, toate experienţele 
din viaţa ta vor fi influențate pozitiv. 

De aceea, nu-ţi face griji în legătură cu viaţa ta. Renunţă la luptă 
şi la conflict. Nu mai încerca să determini rezultatul pe care ţi-l doreşti. 
Renunţă la încercarea de a controla circumstanţele exterioare, şi cu 
atât mai mult la aceea de a-i controla pe ceilalţi oameni. Nu te mai 
critica singur pentru neîmplinirile tale. Nu-ţi mai măsura clipă de 
clipă progresul făcut. Ori de câte ori te surprinzi că eşti din nou tentat 

să cazi pradă acestor obişnuinţe, aminteşte-ţi că faci tot ceea ce trebuie 
să faci pentru a-ţi asigura împlinirea dorințelor în timpul şedinţelor 
zilnice de meditaţie pe care le-ai început. De aceea, relaxează-te, respiră 
profund şi zâmbeşte. Lasă lucrurile să se întâmple de la sine. 

Nu va trece mult până când vei realiza că ceea ce a atras până acum 
lucrurile nedorite în viaţa ta a fost tocmai lupta şi grijile, adică încercarea 
imposibilă de a controla realitatea. Dacă vei opune mai puţină rezistență 
şi dacă vei deveni mai permisiv (dacă te vei abandona într-o mai mare 
măsură), lucrurile şi situațiile nedorite vor dispărea în mod natural din viața 
ta, căci legea bunăstării nu le permite să rămână în ea. 

În scurt timp, vei constata că în viaţa ta apar tot mai multe situații 
dezirabile, cu aceeaşi uşurinţă cu care curge apa la vale. Vei descoperi ast- 
fel cât de uşor este să te bucuri de împlinirea dorințelor pe care le-ai creat 
deja în vortexul tău atunci când te situezi tu însuţi în interiorul acestuia. 

Dacă îţi vei forma obişnuinţa de a pătrunde cât mai frecvent şi 
de a rămâne cât mai mult în interiorul lui, vortexul tău te va învăţa 
că singurul efort pe care merită să îl faci constă în a te detaşa de orice 
rezistenţă şi în a-ţi permite rămânerea în interiorul lui. Căci atât timp 
cât vei rămâne în interiorul vortexului tău, gândurile tale vor curge 
uşor şi vor deveni clare, corpul tău fizic se va simţi stabil, vei dispune 
de multă vitalitate, iar interacţiunile tale cu ceilalţi oameni vor deveni 
perfect sincronizate. 

La început vei fi surprins de cât de mic este efortul de a te pune la unison 
cu Energia care creează lumile, dar mai ales de faptul că adevărata ta putere 
constă în renunțarea la luptă (la efort). 

Dacă ne vei asculta, şi îți vei aminti 
cine-eşti-cu-adevărat, tu vei descoperi tiparele 
vibratorii naturale ale bunăstării. Cu fiecare zi care trece 
vei dobândi o luciditate mentală din ce în ce mai mare, 
o vitalitate în creştere şi o poftă de viaţă pe măsură. 


În acest fel, îti vei aminti treptat cine-eşti-cu-adevăral 
şi de ce ai venit în această lume. 


De-a lungul călătoriei tale prin planul fizic, tu ai învățat în mod gra- 
dat să opui rezistență în fața bunăstării; de aceea, renunțarea la această 
rezistență va fi la rândul ei gradată. 

Calea către eliberarea de orice fel de rezistenţă este una graduală, 
dar îţi permite să te simţi în fiecare zi din ce în ce mai bine. De aceea, 
este extrem de important să meditezi zilnic. 

Dacă vei lua decizia să te focalizezi în mod conştient asupra respirației 
tale, tu vei obține o serie de beneficii naturale încă din prima lună a acestui 
proces de meditație zilnică: 

În timpul primelor segmente ale audiției, minţii tale i se va părea natu- 
ral să se îndepărteze de focalizarea asupra respirației şi să se orienteze asupra 
anumitor aspecte active ale vieţii tale. E posibil chiar ca la început să apară 
anumite gânduri de rezistență. După câteva zile de relaxare şi de respirație 
profundă, vei începe însă să savurezi beneficiile liniştii mentale, iar procesul 
de contemplare a respirației ți se va părea din ce în ce mai atrăgător. 

În acest fel, cu fiecare nouă zi tu vei obține o luciditate din ce în ce mai 
mare, îți vei amplifica pofta de viață, entuziasmul, vitalitatea, rezistența, 
dorința de a te distra, interesul față de diferite lucruri etc. În plus, te vei 
armoniza din ce în ce mai bine şi mai plăcut cu ideile, circumstanțele, eve- 
nimentele şi celelalte persoane din viața ta. Altfel spus, cu fiecare nouă zi 
te vei alinia din ce în ce mai bine cu starea ta naturală de bunăstare, care 
corespunde Energiei Sursei tale. 

Sursa ta este perfect conştientă de tine 
în momentul de fată şi simte o apreciere absolută 
pentru cel-care-ești-cu-adevărat. 

Această viaţă ti-a fost dată pentru a te simţi bine, 
pentru a fi fericit și pentru 
a-ti împlini visele. 

Sursa din interiorul tău este întotdeauna perfect conştientă de tine, 
indiferent dacă eşti la rândul tău conștient de ea sau nu, iar relația ta cu 
Sursa îţi va deveni din ce în ce mai limpede pe măsură ce o vei aprofunda. 

Atât timp cât nu te afli într-o stare de rezonanță cu Sursa care se 
manifestă prin tine, este ca şi cum aceasta nu ar exista pentru tine, chiar 
dacă ea îţi stă tot timpul alături. Nu este suficient să fii iubit de altcineva. 
Dacă doreşti să trăieşti cu adevărat experiența de a fi iubit, trebuie să te pui 
la unison cu vibrația iubirii, din punct de vedere energetic. 

Starea de iubire şi de apreciere nu necesită neapărat existența unui 
obiect al iubirii asupra căruia să îţi focalizezi atenţia, ci doar absenţa 
oricărei rezistenţe. Starea de rezistenţă este singurul obstacol care te 
poate face să uiţi de starea ta naturală de iubire, de apreciere şi de 
bunăstare. 

În absenţa gândurilor de rezistenţă, vibrația ta revine la starea sa 
naturală de putere, claritate şi iubire. În absenţa gândurilor de rezistenţă 
ţie ţi se revelează adevărata ta natură, care include atribute precum 
rezistenţa, regenerarea şi vitalitatea perfectă. În absenţa gândurilor de 
rezistenţă, tu îţi regăseşti starea naturală de bucurie şi bunăstare. 

Tu nu te vei putea elibera niciodată de rezistenţa din viaţa ta prin 
luptă, prin efort şi prin tensiuni, ci doar prin relaxare şi prin desfătare. 

Meditaţia reprezintă formula energetică perfectă ce permite eliberarea 
de acest obstacol, singurul care te împiedică să te bucuri de tot ceea ce îţi 
doreşti. Dacă îi vei permite, meditaţia zilnică te va conduce treptat către 
împlinirea tuturor dorințelor tale. 

Această viaţă ţi-a fost dată pentru a te simţi bine şi pentru a-ţi 
îndeplini visele. Nu există nimic mai satisfăcător decât alinierea deli- 
berată cu visele tale. 

Te descurci perfect. Bunăstarea pe care 

0 cauţi curge către tine. Relaxează-te şi savurează 

procesul. Simte o stare de apreciere pentru 
Iot-Ceea-Ce-Există în viaţa ta, dar şi de entuziasm 

faţă de ceea ce va urma. În lumea noastră există o mare 

iubire pentru tine, şi la fel ca întotdeauna, 

noi rămânem de-a pururi în interiorul vortexului. 


Pe măsură ce vei permite eliminarea tiparelor de rezistenţă, vei 
simţi o mare uşurare, la fel ca atunci când bei apă dacă ţi-e sete sau 
când mănânci dacă ţi-e foame. 

Natura eternă a Fiinţei tale şi dorinţa ei de expansiune continuă 
te determină să fii însetat de expansiune, iar satisfacția pe care ţi-o 
rezervă în viitor este practic nesfârşită. 

Contrastul perfect din realitatea ta spaţio-temporală va continua să îţi 
stimuleze această sete, oferindu-ți în schimb promisiunea de a-ți îndeplini 
toate dorinţele pe care ţi le-a inspirat vreodată. 

Indiferent dacă în momentul de faţă eşti focalizat asupra contras- 
telor (ceea ce înseamnă că ceri mai mult) sau asupra respirației tale 
(ceea ce înseamnă că accepti să primeşti lucrurile pe care le-ai cerut), 
procesul este acelaşi şi face parte integrantă din calea ta. 

Pe măsură ce o întrebare devine mai clară, şi răspunsul la ea devine 
mai clar. Pe măsură ce te focalizezi mai intens asupra unei probleme, 
soluţia ei devine din ce în ce mai uşor de găsit. Meditaţia are meni- 
rea de a-ţi uşura rezonanţa cu soluţia pe care o cauţi. Practicarea ei 
repetată va permite trecerea în fundal a problemelor tale şi avansarea 
soluţiilor în prim-plan. 

În timp, vei constata că aprecierea unei întrebări devine echivalentă cu 
aprecierea răspunsului la ea, iar aprecierea unei probleme devine echivalentă 
cu aprecierea soluției. Pe măsură ce vei începe să te simți din ce în ce mai 
confortabil în realitatea ta, vei constata că nu mai opui rezistență în fața 
îndeplinirii dorințelor tale reale. Odată intrat în această stare de permisivi- 
tate, în viaţa ta vor apărea în mod natural tot felul de componente care vor 
coopera cu dorințele tale, într-un dans sublim al cocreației deliberate. 

În continuare, ne vom pune 
în pielea ta şi vom rosti cuvinte care îţi vor 
fi de mare ajutor. Căci noi dorim să te ajutăm 
să descoperi acea stare 
de vibraţie care îţi va permite să te bucuri 
direct de abundența financiară. 

Uneori, chiar dacă soliciți îndeplinirea unei anumite dorințe, tu 
nu te îndrepți cu adevărat către această realizare, ci mai degrabă te 
îndepărtezi de ea. Chiar dacă ți se pare că ceri ceea ce îți doreşti cu 
adevărat, tu emiți această solicitare pe fundalul conştiinţei lipsei. 

Atunci când pierzi foarte mult timp „lucrând” cu o dorinţă, dar 
nu vezi niciun rezultat materializându-se în viaţa ta, tu te simţi de 
regulă dezamăgit. Dorinţa noastră este să te ajutăm să înţelegi că este 
imposibil să obţii ce îţi doreşti atunci când eşti plenar conştient de absenta 
lucrului dorit. 

De aceea, nu mai spune: „Îmi doresc mai mulţi bani.” Spune 
mai degrabă: „Doresc să simt că mă bucur de bunăstare financiară.” 
Diferenţa este foarte subtilă. Chiar dacă pe moment îţi este imposibil 
să simți că ai mai mulţi bani, este în schimb cât se poate de posibil să 
simţi că te bucuri de o bunăstare financiară mai mare chiar înainte 
de apariţia propriu-zisă a banilor. Dacă te focalizezi prea tare asupra 
dorinţei tale de a avea bani pornind de la premisa că nu îi ai, din punct 
de vedere energetic tu emiţi o vibraţie care se opune scopului tău. 

În mod similar, în loc să îţi spui: „Îmi doresc [sau am nevoie de] o 
maşină nouă”, spune mai degrabă: „Îmi place sentimentul de bunăstare 
asociat cu conducerea unei maşini noi.” Într-adevăr, este foarte uşor să 
experimentezi acest sentiment chiar înainte de a avea o maşină nouă. 
De îndată ce vei emite o vibraţie constantă asociată cu acest sentiment, 
maşina va apărea automat în viaţa ta, alături de multe alte obiecte care 
corespund noii tale senzaţii de siguranţă materială. 

Dacă vei lăsa cuvintele noastre (care îți descriu Legea) să se deruleze lin 
pe fundalul minţii tale, rezistența ta în fața bunăstării va deveni din ce în 
ce mai mică, în timp ce permisivitatea ta va deveni din ce în ce mai mare. 
Aminteşte-ţi că la început, dovada noii tale stări de permisivitate apare sub 
forma unor emoții plăcute, nu sub forma banilor sau a unei maşini noi. Mai 
devreme sau mai târziu vor apărea însă şi banii, maşina şi alte lucruri de 
care ai nevoie. 

Fluxul abundenței nu conteneşte niciodată. 

J sosit timpul să te împărtăşeşti la rândul tău din el, 
luându-ţi partea care ţi se cuvine de drept. Acest lucru 
nu va fi deloc dificil şi nici nu va dura foarte mult timp, 

căci tu ai avansat deja foarte mult pe cale. 

A sosit timpul ca abundența materială pe care ai căutat-o atâta 
vreme să se materializeze în sfârşit în viaţa ta, nu pentru că ai plătit un 
preţ suficient de mare pentru ea prin munca ta grea şi prin eforturile 
tale consistente, ci pentru că acum ai înţeles în sfârşit că nu munca 
grea şi nu eforturile consistente conduc la abundență, ci rezonanţa 
energetică cu vibrația abundenței. 

Prin viaţa pe care ai trăit-o şi prin contrastele pe care le-ai 
experimentat până în prezent, tu ai plantat numeroase seminţe ale 
abundenței. A sosit în sfârşit timpul recoltei şi al savurării. Nu se pune 

problema meritelor pe care le-ai acumulat, ci mai degrabă a înţelegerii 
şi a alinierii tale cu bunăstarea mult-dorită. 

Fluxul abundenței nu este cuantificabil şi nu trebuie proporționat co- 
rect astfel încât să ajungă la toată lumea care merită să se bucure de 
el. Practic, această abundență nu are limite şi orice suflet însetat poate 
bea oricât de mult doreşte din acest izvor. Fluxul abundenței se dilată 
proporțional, putând satisface orice noi cereri. De fapt, el însuşi se dilată 
din cauza lor. 

Dat fiind că solicitările tale au trecut printr-un proces de devenire 
ce a durat o vreme, iar fluxul abundenței s-a dilatat pentru a le putea 
face faţă, tot ce îţi mai rămâne acum de făcut este să te pui la unison 
(din punct de vedere vibratoriu) cu cererile tale, astfel încât să poţi 
experimenta o satisfacţie cât mai completă prin materializarea lor. 

Perioada de timp care trebuie să mai treacă până la manifestarea 
dorințelor tale este riguros egală cu perioada de timp care îţi este 
necesară pentru a trece de la conştiinţa efortului la cea a permisivităţii. 

Noi ne aşteptăm ca în urma meditării zilnice, rezistența ta să scadă, 
iar tu să te simţi din ce în ce mai bine. Simultan, relația ta cu abundența 
financiară pe care ţi-o doreşti se va îmbunătăți încontinuu... iar acest lucru 
ți se va părea cât se poate de uşor. 

Meditaţia conduce în timp la scăderea 
şi la dispariţia rezistenţei pe care 
ai opus-o până în prezent, și implicit la amplificarea 
permisivităţii tale. Pe măsură ce rezistența ta 
va fi înlocuită de permisivitate, iar îndoielile 
tale vor fi înlocuite de credință, 
abundența din viaţa ta îţi va deveni evidentă. 


Deşi noi suntem perfect conştienţi de abundența financiară care 
te aşteaptă în viitor, cunoaşterea noastră nu îţi poate fi transferată 
instantaneu, nici chiar prin aceste cuvinte încărcate de putere. 

Cu alte cuvinte, schimbarea energetică ce se va produce în tine 
în urma acestor meditații nu se va datora puterii lor sau adevărului 
conţinut în mesajul nostru, ci amplificării nivelului tău de înţelegere. 

Din perspectiva ta umană, tu eşti convins de multe ori că trebuie 
să munceşti din greu pentru a depăşi obstacolele din faţa ta, pentru 
a-ţi satisface necesităţile şi pentru a rezolva problemele cu care te 
confrunţi. Din păcate, tocmai prin această atitudine rigidă tu te opui 
singur acestor realizări. Focalizarea atenţiei asupra obstacolelor nu face 
decât să le amplifice şi să le determine să se manifeste cu şi mai multă 
încăpățânare în viața ta. În mod similar, focalizarea atenţiei asupra unei 
probleme împiedică rezolvarea ei pe termen scurt. 

Pe măsură ce vei continua să meditezi, focalizându-ţi atenţia asu- 
pra respirației şi asupra ritmului natural al corpului tău, preocuparea ta 
față de problemele din viaţa ta se va reduce şi treptat va tinde să dispară 
complet. În absenţa oricărei rezistenţe, vibrația ta va tinde să se ampli- 
fice în mod natural, până când se va realinia cu vibrația superioară a 
soluţiilor pe care le-ai căutat până acum. 

În absența efortului şi a îndoielii dispar şi obstacolele, lipsurile şi proble- 
mele, care sunt înlocuite de soluţiile şi de abundența pe care le cauţi de atâta 
timp. Această schimbare a frecvenţei tale de vibrație îți va deveni evidentă 
prin două indicii: mai întâi, vei începe să te simţi din ce în ce mai bine; în 
al doilea rând, vei începe să primeşti dovezi fizice ale îmbunătăţirii situației 
tale financiare, care vor curge în viața ta din cele mai variate direcții. 

Meditaţiile noastre te vor ajuta să îţi schimbi emoţiile 
asociate cu banii și să treci de la griji sau preocupări 
la entuziasm şi la bucurie. Atunci când în starea 
ta de spirit se va produce această schimbare, ea 
va atrage automat și rapid dovezile fizice concrete 
ale abundenței financiare pe care ti-o doreşti. 


După numai câteva zile de practicare a relaxării şi a respirației pro- 
funde, dispariția tiparelor rezistenței îţi va deveni evidentă prin dispariția 
tensiunilor din corpul tău. Vei începe să te simţi din ce în ce mai bine, şi în 
plus, vei căpăta mai multă claritate şi te vei bucura de mai multă vigoare 
fizică. 

Pe măsură ce structurile tale de rezistenţă se vor diminua, iar tu 
te vei simţi din ce în ce mai aliniat, vei începe să simţi o rezonanţă 
din ce în ce mai plenară cu tine însuţi. Experienţa este dintre cele mai 
satisfăcătoare şi constă în tranziţia de la o înţelegere intelectuală sau 
logică la una emoţională. 

Este posibil să începi să simţi fiori sau furnicături care îţi trec prin 
corp şi care atestă la nivel fizic că eşti pe punctul de a te alinia din 
punct de vedere energetic. Atunci când această schimbare energetică 
se va produce plenar, te vei simţi de parcă tocmai ai ieşit dintr-o 
cameră mică şi întunecată la lumina zilei. Starea ta de confuzie de 
dinainte va fi înlocuită cu o stare de claritate, iar incertitudinea va fi 
înlocuită de cunoaştere. 

Când această schimbare energetică se va petrece, vei începe să 
primeşti tot felul de dovezi care ţi-o vor confirma: 


e Prin minte îţi vor trece tot felul de idei noi, care te vor 
face să te simţi bine. 


e Vei începe să primeşti răspunsuri din ce în ce mai clare la 
întrebările pe care ţi le-ai pus până acum. 


e Diferite lucruri pe care ţi-ai propus să le faci vor apărea 
în mod natural în viaţa ta, invitându-te practic să îţi 
îndeplineşti dorinţele. 


e Problemele cele mai complicate vor tinde să se rezolve de 
la sine, fără nicio implicare personală din partea ta. 


e În sfârşit, banii şi oportunităţile vor începe să curgă în 
viaţa ta, în cele mai surprinzătoare şi mai neaşteptate 
feluri. 

Dacă te vom putea convinge că drumul 
către abundența financiară este unul emoţional, 
cu fiecare nouă meditaţie tu vei elimina 
din ce în ce mai multe structuri de rezistență 
din conștiința ta (cu fiecare expiratie), iar starea ta 
emoţională se va îmbunătăţi. 

Dorința noastră este să abordezi această meditație zilnică de 15 
minute ca pe un exercițiu de relaxare şi de revigorare, nu ca pe o 
metodă de studiu şi de învăţare. 

Focalizarea atenţiei asupra respirației este principalul instrument 
de eliminare a rezistenţei şi de creştere a frecvenţei tale de vibraţie. 

Există o mare diferenţă între ascultarea unui răspuns şi înțelegerea 
lui. Foarte mulţi oameni care se situează în afara vortexului aud cuvin- 
tele, dar numai cei situaţi în interiorul vortexului le înţeleg cu adevărat. 

Noi dorim ca tu să înţelegi că adevărata cale ce conduce către abundența 
şi libertatea financiară pe care ţi le doreşti nu reprezintă o călătorie a acti- 
unii, ci una emoțională. 

Adevărata ta putere derivă din alinierea ta, nu din acțiunile tale. Deşi 
vei avea parte de suficientă acțiune, aceasta te va face să te simți bine, căci 
la baza ei va sta alinierea ta cu vortexul tău. 

Aşadar, iată în ce constă calea care conduce către abundență şi 
către libertate financiară: 


e Practică acest proces timp de 15 minute în fiecare zi. 


e  Focalizează-ți neabătut atenția, atât cât poți, asupra 
respirației tale. 


e  Savurează senzaţia pe care ţi-o oferă această punere la unison 
cu respirația ta. 


e  Respiră uşor (fără să te fortezi). 
e  Conştientizează bunăstarea pe care ţi-o oferă respirația. 


e  Savurează senzaţia fizică ce corespunde eliminării tiparelor 
rezistenței şi intrării tale în interiorul vortexului. 

Nu ti se cere să actionezi, 
să urmezi un curs sau să îndeplineşti anumite 
cerinţe, ci doar să îţi redescoperi treptat, 
în mod natural, starea ta firească 
de uşurinţă și de bunăstare. 

Aceste cuvinte îți sunt oferite de pe nivelul înțelegerii noastre, care 
ne spune că adevărata ta putere nu rezidă în acțiunile fizice pe care 
le întreprinzi, ci în alinierea ta energetică. Altfel spus, ea derivă din 
alinierea ta vibratorie cu intențiile şi cu dorințele tale. În prezenţa 
structurilor energetice de rezistenţă, această putere dispare. 

Foarte puţini oameni se aliniază cu adevărata lor putere, întrucât li se 
pare ilogic să asocieze această putere cu relaxarea, cu detaşarea, cu iubirea 
sau cu fericirea. Ei nu înţeleg că adevărata lor putere rezidă în eliminarea 
tiparelor rezistenţei, întrucât aceasta reprezintă singurul obstacol care îi 
împiedică să aibă acces la puterea lor. 

Majoritatea oamenilor nu se aşteaptă ca progresul lor către abun- 
denţă şi bunăstare să fie unul lipsit de efort şi marcat de bucurie. Ei au 
fost învăţaţi de mici că eforturile, sacrificiile şi dificultăţile sunt pre- 
mise inerente ale obţinerii abundenței, aceasta din urmă fiind un fel de 
răsplată pentru eforturile depuse. Oamenii nu înţeleg că eforturile în 
care se implică deliberat în căutarea succesului şi realizării acţionează 
de fapt împotriva lor. 

Există atât de multe lucruri pe care le-aţi învățat şi care se opun atot- 
puternicelor Legi ale Universului, încât vouă vă este aproape imposibil să 
înțelegeți în mod logic acest lucru. Acesta este principalul motiv pentru care 
îți prezentăm această cale a minimei rezistențe. 

Noi dorim ca şi tu să respiri şi nu să încerci, să te relaxezi şi nu să faci 
un efort, să zâmbeşti şi nu să te lupți, să fii şi nu să faci. 

Căci noi ştim foarte bine că prin focalizarea atenţiei tale asupra 
respirației tu vei sfârşi prin a te alinia cu abundența pe care ţi-o doreşti 
şi pe care o meriţi din plin. 

Tu nu îţi poţi experimenta adevărata putere decât în interiorul 
vortexului tău. 

Atunci când altcineva câştigă ceva, tu nu eşti 


privat de nimic, căci abundența se dilată direct 
proportional cu dorintele oamenilor, pentru 
a le satisface. Atunci când te bucuri plenar de succesul 
altcuiva, rezistența ta dispare şi tu te îndrepti 


în linie dreaptă către propriul tău succes. d 


Foarte mulți oameni cred că nu se pot bucura de toate lucrurile pe 
care şi le doresc, pentru simplul motiv că acestea nu sunt suficiente pen- 
tru toată lumea. Realitatea este însă cu totul alta: ei nu se pot bucura de 
lucrurile pe care şi le doresc nu din cauza rarităţii acestora, ci din cauză 
că s-au separat din punct de vedere energetic de vibrația abundenței. 

În mod similar, foarte mulţi oameni cred că există o limită 
financiară cuantificabilă, care nu poate fi depăşită. De aceea, ei se simt 
invidioşi şi îi condamnă pe ceilalţi atunci când li se pare că aceştia 
iau prea mult din această bogăţie comună, în detrimentul altora. Mai 

mult decât atât, se simt ei înşişi vinovaţi atunci când li se pare că iau 
mai mult decât merită din tortul comun. 

Noi dorim ca tu să întelegi că abundența se dilată întotdeauna direct 
proporțional cu dorințele oamenilor, pentru a le putea satisface pe toate. 
Mai mult decât atât, există o abundență foarte mare din care nimeni nu se 
împărtăşeşte, tocmai pentru că cei care au creat-o refuză să se împărtăşească 
din ea. Ori de câte ori viața te face să îţi doreşti ceva, ea creează inclusiv 
mijloacele necesare pentru a-ţi îndeplini dorința. Pentru a putea înţelege 
calea ce conduce către împlinirea dorinţei tale, tu trebuie însă mai întâi de 
toate să te pui la unison cu ea din punct de vedere energetic. 

Credinţa în lipsuri sau în raritate te împiedică să descoperi calea 
care te poate conduce către îndeplinirea dorințelor tale. Orice emoție 
asociată cu rezistenţa reprezintă un indiciu clar că te afli pe o cale 
greşită. În schimb, dacă vei înţelege că abundența Universului este 
nesfârşită, tu te vei bucura de fiecare dată când vei constata că o altă 
persoană s-a aliniat cu această abundență, conştient că realizarea ei 
nu îţi poate diminua în niciun fel propriile realizări, ci dimpotrivă, nu 
poate decât să le amplifice. 

Dacă te vei focaliza asupra meditației, tu îţi vei dezactiva în mod auto- 
mat rezistența obişnuită pe care o opui de regulă abundenței şi vei descoperi 
sentimentul extrem de satisfăcător al aşteptărilor pozitive şi al succesului. 
De îndată ce vei descoperi acest sentiment, succesul pe care ţi-l doreşti va 
apărea inevitabil în viaţa ta. Aceasta este o Lege! 


-4 49 > 


3) 
Cea mai rapidă cale de a obţine o situaţie 
financiară mai bună constă în a căuta lucrurile 
plăcute de care te bucuri deja, căci prin căutarea 
şi găsirea acestor lucruri îţi cultivi o stare de 
apreciere care va atrage noi motive de satisfacţie 
în Viaţa ta, şi încă foarte rapid. 


Noua ta stare emoţională pozitivă nu se va limita doar la cele 
15 minute de meditaţie zilnică, ci se va extinde inclusiv asupra altor 


momente din viaţa ta de zi cu zi. 
Prin eliminarea graduală şi consistentă a tiparelor rezistenţei, 


frecvenţa ta de vibraţie va creşte din ce în ce mai mult. 
Prin îmbunătăţirea punctului vibratoriu de atracţie, respectiv 


prin eliminarea tiparelor rezistenţei şi prin ridicarea frecvenţei tale de 

vibraţie, tu vei avea acces zilnic la noi şi noi gânduri pozitive, care te 
vor face să te simţi bine. 

Odată stabilit noul punct vibratoriu, tu vei începe să primeşti zil- 
nic noi şi noi dovezi ale îmbunătăţirii situaţiei tale financiare, pe care 
înainte nu le primeai. 

Dacă vei lua decizia de a căuta numai aspectele pozitive ale experienţelor 
tale de viaţă, tu îți vei crea un alt tip de aşteptare, care va genera manifes- 
tarea imediată a dovezilor ce îţi vor confirma schimbarea vibratorie prin care 
ai trecut. Cu alte cuvinte, cu cât vei căuta mai mult aspectele pozitive din 
viața ta actuală, cu atât mai multe astfel de aspecte vor deveni manifeste 
în ea. 

În timpul procesului de meditaţie care durează 15 minute tu 
descoperi practic o modalitate de a simţi starea de abundență chiar 
dacă nu observi încă dovezile fizice care susţin această stare. Acestea 
vor apărea însă în timp, fapt care te va face să te aştepţi la şi mai multe 
lucruri bune în viaţa ta. 

Cea mai rapidă cale de a primi noi şi noi dovezi ale abundenței în 
viața ta constă în observarea lucrurilor minunate de care te bucuri deja. 
Abundenţa pe care o permiti în viaţa ta corespunde întotdeauna perfect (din 
punct de vedere energetic) aşteptărilor tale. 

Dacă viaţa va începe să îţi ofere din ce 
în ce mai multe dovezi ale abundenței, înseamnă 
că ai atins deja starea de spirit necesară pentru 
atragerea bogăției. De acum înainte, situaţia ta 
financiară nu va face decât să se îmbunătăţească 
încontinuu, cu un efort minim din partea ta. 


Chiar fără să realizezi acest lucru, tu ai atras nenumărate resurse 
în vortexul tău de-a lungul vieţii tale. Ele nu aşteaptă aici decât să 
te aliniezi cu ele (din punct de vedere energetic). Această abundență 
a fost definită şi acumulată chiar de tine, aşa că nimeni nu ţi-o mai 
poate lua vreodată. Ea va continua să rămână de-a pururi în vortexul 
creaţiei tale şi nu va putea fi solicitată decât numai de tine. 

Abundenţa pe care ai acumulat-o în vortexul creaţiei tale va con- 
tinua să crească, căci viaţa te va determina să îţi doreşti noi şi noi 

lucruri. Dacă ți se pare vreodată că ai ajuns la capătul resurselor pe care ți 
le-ai creat, această părere este o simplă iluzie, care se datorează faptului că 
tu nu te foloseşti de resursele pe care le-ai acumulat deja. Resursele din inte- 
riorul vortexului nu au practic limite. Viaţa însăşi are grijă de acest lucru. 

Cu fiecare nouă meditaţie pentru atragerea abundenței în viaţa ta, 
rezistenţa ta în faţa acestei abundenţe se va diminua, iar receptivita- 
tea ta în faţa ei va creşte, până în momentul în care vei înţelege fără 
niciun dubiu adevărata valoare a Fiinţei tale. 

Tu vei ajunge atunci să îţi accepţi plenar propria valoare şi nu vei 
mai opune niciun fel de rezistenţă în faţa dovezilor care ţi-o vor con- 
firma. Cu alte cuvinte, nu vei mai simţi niciun fel de disconfort în faţa 
binecuvântărilor abundenței şi bunăstării care se vor revărsa asupra 
ta, indicându-ţi astfel alinierea cu vibrația lor. 

Este absolut imposibil să obţii alinierea cu abundența din interiorul 
vortexului tău fără să obţii simultan dovezile fizice concrete ale acestei abun- 
dențe. Toţi cei din jurul tău vor observa aceste semne de bogăţie, dar numai 
tu vei şti că ele reprezintă dovada alinierii tale cu vibrația abundenței. 


-4 53 


ZAN 


AIAN 


10 
Abundența financiară nu apare 
niciodată în viața cuiva ca urmare a muncii 
asidue, a norocului sau a favoritismelor. 
Fa reprezintă întotdeauna răspunsul 
Universului la gândurile și sentimentele 


consistente asociate cu abundența. 


Foarte mulți oameni îşi privesc viața pornind de la premisa greşită că 
dacă vor munci din greu, dacă se vor lupta îndelung şi dacă vor plăti un 
pret suficient de mare, mai devreme sau mai târziu vor fi răsplătiți cu o 
abundență financiară. Ei nu înţeleg că prin eforturile pe care le depun 
îşi contestă singuri alinierea cu abundența pe care o caută. De aceea, 
văzând că aceasta nu mai apare în viaţa lor, în timp ce alţii au parte 
de ea, ei o atribuie norocului sau favoritismelor care lor le sunt refuzate. 

În realitate nu există noroc sau favoritisme. Există doar permisivi- 
tate sau rezistenţă, acceptarea sau refuzul abundenței pe care o meriţi. 

Dacă ai parte de lipsuri şi le atribui unor acţiuni, intenţii sau puteri 
situate în afara ta, singurul lucru care îţi mai rămâne de făcut este să 
încerci să obţii favorurile celor care dețin puterea. În realitate, această 
putere nu rezidă niciodată în exteriorul tău. De aceea, căutarea ei în 
afara ta nu te va conduce niciodată la rezultatele dorite. 

Dacă îţi vei antrena gradual gândurile, orientându-le către aşteptări 
pozitive, tu te vei pune la unison cu prețuirea de sine şi cu vibrația bunăs- 
tării. Gândurile tale pozitive te vor ajuta să intri în rezonanță cu adevă- 
rata ta putere, şi astfel tu nu vei mai opune rezistență în fața propriei tale 
abundente. De îndată ce această rezistență va înceta, abundența va începe 
automat să curgă către tine. Îți vor veni idei noi, care te vor face să te simţi 
bine, iar în cale îţi vor apărea noi posibilități. Vei avea parte de conversații 
interesante, care îţi vor trezi imaginația şi îți vor da noi idei. Calea ți se va 
încrucişa în mod natural cu cea a oamenilor influenți, care dispun de mij- 
loacele de care tu ai încă nevoie şi care te pot ajuta. Vei avea parte de tot felul 
de oportunităţi şi propuneri. Vei realiza astfel cu uimire, dar şi amuzat, că 
toată această abundență ţi-a stat inclusiv înainte la dispoziție, dar nu s-a 
putut manifesta în viaţa ta din cauza rezistenţei pe care ai opus-o, care a 
declanşat Legea Atractiei într-o manieră nedorită de tine. În final, ai obținut 
ce ţi-ai dorit, dar nu datorită eforturilor pe care le-ai depus, ci dimpotrivă, 
datorită relaxării pe care ai ştiut să ţi-o cultivi. 

Dacă eşti capabil să obţii senzația 
de abundență chiar înainte de a primi dovezile 
acesteia în viaţa ta, aceste dovezi vor apărea 
în mod garantat și vor continua să apară 
atât timp cât vei continua să îţi păstrezi 
starea de spirit asociată cu abundența. 


Nu este deloc greu să te simţi bine atunci când primeşti ceea ce 
ţi-ai dorit. Este cât se poate de uşor să fii satisfăcut atunci când ai parte 
numai de lucruri plăcute. Dacă tu nu ai avea decât capacitatea de a 
reacţiona la mediul exterior, ar rezulta că singura modalitate de a te 
simți în permanenţă bine ar consta în controlul acestui mediu, astfel 
încât acesta să nu îţi ofere decât ceea ce îţi doreşti. 

Printre altele, acest lucru ar însemna să controlezi comportamen- 
tul celorlalți oameni, astfel încât aceştia să facă întotdeauna ceea ce îţi 
doreşti, lucru, desigur, imposibil. 

Noi dorim ca tu să înţelegi că deşi sentimentele apar într-adevăr 
ca reacţie la ceea ce observi în mediul tău exterior, ele pot apărea la 
fel de bine şi ca o reacţie la gândurile tale, iar capacitatea ta de a gândi 
depăşeşte cu mult ceea ce observi în mediul tău exterior. Deşi este 
posibil să îţi antrenezi treptat gândurile, orientându-le către subiecte 
din ce în ce mai plăcute până la schimbarea convingerilor tale inte- 
rioare, există totuşi o cale mult mai rapidă de a-ţi schimba vibrația, de 
a te simţi mai bine şi de a-ţi transforma punctul de atracţie, astfel încât 
să poţi avea parte de experienţe de viaţă mult mai plăcute: 

Ghidul nostru cu meditații reprezintă o astfel de scurtătură extrem 
de eficientă către îmbunătăţirea punctului tău de atracţie. Odată cu 
dezactivarea temporară gândurilor de rezistenţă, vibrația ta va creşte 
automat. Prin creşterea vibraţiei tale, tu te vei pune la unison cu Sursa 
din interiorul tău. Datorită acestei alinieri, te vei simţi din ce în ce mai 
bine şi te vei proiecta în interiorul vortexului creaţiei tale. Odată ajuns 
în interiorul vortexului creaţiei personale, tu vei fi automat aliniat cu 
vibrația abundenței. În sfârşit, dacă te vei alinia cu această vibraţie, 
abundența va apărea în mod garantat în viaţa ta. 


Pe 

Ori de câte ori te simti bine, 
indiferent de motiv, tu te pui la unison 
cu vibrația abundentei. Prin absenţa rezistenței 
din conștiința ta, tot ceea ce ti-ai dorit vreodată 
va tinde să apară în viața ta. 
(Ə) © 


Ori de câte ori te simți privat de ceva... 

Ori de câte ori simți că altcineva profită de tine... 

Ori de câte ori te simți tratat în mod necorespunzător... 

Ori de câte ori te simți neînțeles... 

Ori de câte ori te simți sărac... 

„.. Dovezile care îţi vor confirma aceste convingeri vor apărea în 
viaţa ta. 

Dovezile îţi confirmă convingerile, nu valoarea personală sau pre- 
ţuirea pe care o meriţi. Ele nu reprezintă o pedeapsă pentru păcatele 
tale, şi nici un refuz al iubirii divine. În realitate nu există noroc, 
favoritisme, injustiţie, nedreptate, sau karma negativă. Experiențele 

pe care le trăieşti zi de zi reprezintă dovezi manifestate ale propriilor tale 
convingeri! 

O convingere nu este altceva decât un gând pe care îl emiti încontinuu, o 
vibrație pe care ai practicat-o atâta timp încât a ajuns să fie predominantă 
în conştiinţa ta, motiv pentru care se manifestă frecvent şi uşor. O convin- 


gere nu este decât un punct vibratoriu care atrage în viața ta dovezile care îl 
confirmă. 

Ori de câte ori te simți fericit... 

Ori de câte ori te simţi încântat... 

Ori de câte ori te simţi satisfăcut... 

Ori de câte ori te simţi plin de entuziasm... 

Ori de câte ori te simţi plin de pasiune... 

Ori de câte ori te simţi înţeles... 

Ori de câte ori te simţi binecuvântat... 

Ori de câte ori te simţi respectat... 

Ori de câte ori simţi că trăieşti în abundență... 

„..Dovezile care îţi vor confirma aceste convingeri vor apărea în 
viaţa ta. 

Meditaţia zilnică pe care ţi-o propunem te va ajuta să elimini din 
conştiinţa ta structurile rezistenţei. Această eliminare îți va oferi acces la 
gânduri care te vor face să te simți din ce în ce mai bine. Cu cât aceste gân- 
duri îţi vor trece mai des prin minte, cu atât mai predominante vor deveni 
ele. Meditaţia zilnică te va ajuta să îți schimbi convingerile, iar noile tale 
convingeri vor genera dovezi noi, sub forma abundenței care se va revărsa 
asupra ta. 

Ori de câte ori te focalizezi asupra meditaţiei, 
rezistența ta se diminuează, iar permisivitatea 
ta se amplifică. Cu fiecare nouă zi, punctul tău 
de atracţie va continua să se schimbe, până când 
và începe să genereze rezultate concrete. 
LO) © 


Beneficiile acestei meditații zilnice vor depăşi cu mult cele 15 mi- 
nute în care o vei practica efectiv. Desigur, în timpul meditației vei 
simți o amplificare a alinierii tale, care va genera efecte şi beneficii 
fizice şi mentale. Cel mai mare beneficiu rămâne însă eliminarea tipa- 
relor rezistenței, care va genera efecte şi beneficii inclusiv în viața ta 
de zi cu zi. 

Toate relațiile tale curente şi toate activitățile pe care le desfăşori vor 
fi influențate pozitiv, pe toate nivelele ființei tale. Acelaşi lucru este valabil 
pentru toate interacțiunile tale, de orice natură ar fi acestea. Pe scurt, vei 

constata îmbunătățirea tuturor aspectelor vieţii tale, şi cu cât te vei simți 
mai bine, cu atât mai mult se vor îmbunătăți ele. 

Această meditaţie zilnică te va ajuta să te eliberezi în mod eficient 
de structuri de rezistență pe care le-ai cultivat foarte mult timp, iar 
beneficiile acestei eliberări se vor vedea în viaţa ta de zi cu zi. Cu fiecare 
nouă zi, frecvenţa dorințelor tale şi cea a convingerilor tale vor deveni 
din ce în ce mai apropiate. La un moment dat, nu la mult timp după 
ce ai început acest proces de meditaţie, vibrația fostelor convingeri 
asociate cu rezistenţa va dispărea, făcând loc puterii dorințelor tale. 
Această putere a existat dintotdeauna în tine, dar rezistenţa pe care 
i-ai opus-o prin convingerile tale greşite a împiedicat-o să se manifeste 
până acum. 

Prin eliminarea gradată a tiparelor rezistenței, tu vei ajunge să simți o 
senzație apoteotică de ieşire la lumină, de eliberare din chinsile constrânge- 
rii. Începând din acest moment, lumea ta manifestată nu va mai fi niciodată 
aceeaşi. În viața ta vor apărea tot felul de experienţe noi, cât se poate de tan- 
gibile, şi tuturor celor din jurul tău le va fi evident că ceva fundamental s-a 
schimbat în tine. Ei vor vedea că norocul tău s-a schimbat, dar numai tu vei 
şti că de fapt nu norocul ţi s-a schimbat, ci relația ta energetică cu propriile 
tale dorințe. 

O vreme, singura dovadă a progresului 
tău financiar va fi starea ta emoțională îmbunătăţită. 
Dacă te vei multumi cu aceasta, fără a tine seama 
de absența altor semne ale progresului financiar, 
acestea vor urma cu siguranță. 

(Ə) © 


Înainte de atingerea punctului de apogeu vibratoriu, care este 
însoțit de indicii tangibile, fizice, ale progresului, apar alte indicii, mai 
subtile. Progresul se manifestă în principal prin îmbunătățirea stării 
emoționale, chiar în absența indiciilor fizice. 

Dacă eşti dispus să accepti faptul că această stare emoțională 
îmbunătățită reprezintă un semn de progres, atunci progresul tău va conti- 
nua. Tu te vei simți din ce în ce mai bine şi vei atinge o stare de apogeu, care 
va fi urmată inclusiv de indicii fizice concrete. 

În schimb, dacă începi să cauţi disperat şi prematur aceste indicii, fără a 
le găsi, tu rişti să pierzi avantajul vibratoriu obținut până în prezent. 

Nevoia de a vedea dovezi imediate ale progresului lor reprezintă 
principalul motiv pentru care majoritatea oamenilor nu reuşesc să îşi 
vadă dorinţele împlinite. Cine încearcă să descopere prea devreme 
aceste dovezi riscă să se simtă dezamăgit, stare de spirit care îl înde- 
părtează de rezultatele pe care şi le doreşte. 

Dorinţele apar pentru unicul motiv că oamenii cred că se vor simţi mai 
bine dacă şi le vor îndeplini. Indiferent dacă obiectul său este un obiect 
material, banii, o relație sau pur şi simplu o stare de bunăstare fizică, orice 
dorință se naşte exclusiv din speranța că te vei simţi mai bine dacă ţi-o vei 
îndeplini. 

De aceea, dacă vei descoperi mai întâi de toate puterea de a te 
simţi mai bine prin îndepărtarea deliberată a atenţiei de la problemele, 
luptele, conflictele şi celelalte lucruri nedorite din viaţa ta, şi prin fo- 
calizarea ei asupra unui proces extrem de simplu cum este respiraţia, 
tu vei descoperi secretul puterii permisivităţii. 

Dovezile pe care ţi le doreşti se îndreaptă deja către tine, iar dacă nu au 
apărut încă, acest lucru se datorează exclusiv vibrațiilor negative pe care le 
emiţi şi care le întârzie. Dacă vei învăţa arta simplă a acceptării care nu mai 
opune rezistență (rezistența este întotdeauna nenecesară şi neconfortabilă), 
toate dorinţele pe care le-ai avut vreodată îţi vor fi îndeplinite în scurt timp, 
pentru simplul motiv că vei permite îndeplinirea lor. 

Suntem extrem de mulţumiţi că avem această 
ocazie de a ne exprima aprecierea faţă de tot ceea 
ce reprezinţi tu. Dorim să-ţi transmitem 
promisiunea absolută că abundența pe care 

ti-o doreşti se îndreaptă deja către tine. 

LO) © 


Ne bucurăm de mult timp că suntem martorii expansiunii Univer- 
sului, dar şi de rolul important pe care îl joci tu în acest proces, prin 
dorinţele necontenite pe care le emiţi. Dar cel mai mult ne mulțu- 
meşte anticiparea realizării tale conştiente a adevăratei tale puteri 
creatoare. 

Nu există nimic mai savuros decât conştientizarea lucidă a unei 
dorinţe personale, recunoaşterea conștientă a rezistenţei care împiedică 
sau încetineşte manifestarea acestei dorinţe, eliminarea conştientă a 
acestei rezistenţe şi în sfârşit recunoaşterea conștientă a manifestării 

dorinţei tale. Acesta este procesul Creaţiei Conştiente (Deliberate) la 
apogeu! 

Experiențele vieții nu încetează niciodată, căci tu eşti o fiinţă eternă 
în fața căreia stau nenumărate oportunităţi de expansiune şi de atingere a 
fericirii. 

Cu fiecare nouă dorinţă pe care o lansezi şi căreia îi permiţi să 
devină manifestă, tu descoperi o platformă nouă, care îţi va permite să 
lansezi noi dorinţe. Acest proces al creaţiei nu are drept scop finaliza- 
rea posibilităţilor de manifestare, ci reprezintă pur şi simplu un proces 
de expansiune care generează o stare de fericire. De îndată ce îți modi- 
fici intenţia de a „manifesta ceva” într-o intenţie de a te „simţi bine”, 
tu nu numai că devii mult mai fericit, dar toate lucrurile pe care ţi le-ai 
dorit vreodată încep să curgă cu uşurinţă către tine. 

Unora, acest lucru li se pare un paradox, întrucât ei sunt incapabili 
să gândească astfel: „Îmi doresc aceste lucruri întrucât m-ar face să mă 
simt mai bine, dar conştiinţa absenței lor mă împiedică să mă bucur 
de ele. Dacă aş putea găsi o modalitate de a mă simţi bine chiar în 
absenţa lor, ele ar apărea rapid în viaţa mea.” 

Există un adevăr Universal atotputernic care spune că: nu poți atrage 
prezenţa lucrului dorit atât timp cât eşti plenar conştient de absenţa lui. 

Te descurci perfect. Abundenţa curge către tine. 
helaxează-te, savurează acest proces şi apreciază 
Iot-Ceea-Ce-Există în viaţa ta. Anticipează 
cu entuziasm ceea ce va urma. În lumea noastră 
există o mare iubire pentru tine. La fel ca întotdeauna, 


noi rămânem în interiorul vortexului. 
(Ə) © 


Noi apreciem la maxim faptul că ai înţeles că eşti o ființă energetică. 
Noi apreciem la maxim faptul că ai realizat importanţa emoţiilor 
tale. 
Noi apreciem la maxim hotărârea ta de a te focaliza zilnic asupra 
respirației tale. 

Noi apreciem la maxim schimbările energetice care se petrec deja 
în fiinţa ta. 

Noi apreciem la maxim hotărârea ta de a te elibera de structurile 
rezistenţei din conştiinţa ta. 

Noi apreciem la maxim faptul că deschizi astfel noi uşi, care îţi vor 
permite să descoperi noi aspecte ale celui-care-eşti-cu-adevărat. 

De-abia aşteptăm să constaţi cât de uşor se vor derula în continu- 
are lucrurile în viaţa ta. 

De-abia aşteptăm să lansezi noi dorinţe. 

De-abia aşteptăm să ai parte de noi idei şi de noi experienţe, care 
te vor face să te simţi bine. 

De-abia aşteptăm să înţelegi mai bine cum funcţionează lumea în 
care trăieşti. 

De-abia aşteptăm să realizezi cât de nelimitată este abundența care 
te înconjoară de pretutindeni. 

De-abia aşteptăm să înţelegi cum funcţionează mecanismul 
dorințelor tale. 

De-abia aşteptăm să vedem cum vei atrage în experienţa ta de viaţă 
componentele pe care ţi le doreşti prin procesul creaţiei deliberate. 

De-abia aşteptăm să vedem cât de împlinit te vei simţi, lucru care 
este absolut garantat. 

De-abia aşteptăm să atingi punctul de apogeu vibratoriu care îți va 
permite să te vezi în aceeaşi lumină în care te vedem noi: ca pe o fiinţă care 
merită să se bucure de abundență în toate domeniile vieții sale, să savureze 
tot ce este mai bun în viaţă, să fie satisfăcută de tot-ceea-ce-există, şi care 
îşi doreşte din ce în ce mai multe lucruri. 

Există o mare iubire în lumea noastră pentru tine! 

Meditaţie: 
Punăstarea fizică 

Este o plăcere să colaborăm cu tine pentru a te ajuta 
să intri din nou în rezonanță cu ritmul natural al 
bunăstării tale. Corpul tău inteligent este alcătuit 
din trilioane de celule, care îşi caută şi îşi găsesc 
în permanentă echilibrul şi armonia. 

Este evident faptul că un corp care se simte bine asigură o experiență 
fizică plăcută. Noi dorim însă să înţelegi că există şi un revers al aces- 
tei afirmaţii: focalizarea minţii asupra unor lucruri plăcute determină 
corpul să se simtă mai bine. 

Marea majoritate a oamenilor abordează invers subiectul bună- 
stării lor fizice. Dacă suferă de o boală, ei lasă această condiţie fizică 
neplăcută să le dicteze starea de spirit. Cu alte cuvinte, emoţiile lor 
reacţionează întotdeauna la condiţia lor fizică. Atunci când au o 
durere, ei reacţionează printr-o stare de frustrare, de îngrijorare, de 

mânie sau de teamă. De aceea, îşi doresc îmbunătăţirea stării lor de 
sănătate, astfel încât şi starea lor emoţională să se poată îmbunătăţi. 

Orice boală şi orice condiție fizică ce nu are nimic de-a face cu bună- 
starea începe întotdeauna la nivel celular, dar tendinta copleşitoare a marii 
majorităţi a celulelor este de a-şi căuta echilibrul şi armonia (de a se simţi 
bine). Cei mai mulți dintre oameni nu sunt conştienţi de puterea şi de 
inteligența celulelor lor, care fac tot ce le stă în puteri pentru a-şi asigura 
echilibrul şi armonia pe nivele incredibil de subtile şi de rafinate. 

Acest proces continuu de realiniere şi de reechilibrare depinde de 
comunicarea intercelulară, adică de comunicarea dintre celule, dar şi 
de cea dintre aspectele fizice şi cele ne-fizice ale acestora. Ori de câte 
ori simţi o emoție negativă, tu întrerupi practic acest proces de comu- 
nicare intercelulară. 

Deşi corpul fizic este extrem de rezistent, putându-şi menţine o 
stare semnificativă de echilibru chiar şi atunci când această comu- 
nicare este temporar întreruptă, emoţiile negative cronice conduc 
într-adevăr la o diminuare a bunăstării fizice. 

De aceea, cea mai eficientă modalitate de a asigura un mediu optim 
pentru comunicarea intercelulară şi pentru înflorirea corpului fizic rămâne 
focalizarea minţii asupra unor lucruri care îi fac plăcere. 

Nu există ajutor mai mare pe care i-l poţi oferi corpului 
tău decât această eliminare gradată a tiparelor rezistenţei 
pe care o practici în momentul de faţă, căci starea ta 
naturală este cea de bunăstare absolută, iar în absenţa 
acestei rezistențe, corpul tău fizic va reveni în mod firesc 


la starea de echilibru şi de armonie. 
(Ə) © 


Uşurarea te face întotdeauna să te simți mai bine şi există foarte 
multe lucruri pe care le poți face pentru a te simți uşurat. Spre exem- 
plu, dacă ţi-e sete şi bei apă, corpul tău se simte instantaneu uşurat. 
Dacă ţi-e foame şi mănânci ceva, trăieşti automat o stare de uşurare. 
Dacă eşti obosit şi te poţi odihni, te simţi imediat uşurat. În schimb, 
dacă aştepţi până când corpul tău ajunge complet deshidratat înainte 
de a bea apă sau complet epuizat înainte de a mânca ceva, el se poate 
dezechilibra mult prea puternic pentru a mai simţi starea de uşurare. 
Chiar dacă şi în astfel de cazuri rămâne posibil să îți readuci corpul la starea 

sa naturală de bunăstare, este totuşi mult mai uşor să îți menții echilibrul 
fizic specific stării de sănătate decât să îl recuperezi după ce l-ai pierdut. 
Marea majoritate a oamenilor nu ajung niciodată în situaţia drama- 


tică de a nu bea apă sau de a nu mânca până când îşi deteriorează grav 
organismul. În schimb, se întâmplă mult mai frecvent ca ei să îşi priveze 
corpul de o altă sursă de energie, la fel de importantă: Energia Sursei. 

Oamenii îşi creează frecvent tipare mentale care îi menţin în stări 
emoţionale negative. Deşi se obişnuiesc cu sentimentele lor de mânie, 
de îngrijorare, de vinovăţie, de ruşine şi aşa mai departe, aceste emoţii 
negative cronice indică existenţa unor tipare puternice ale rezistenţei, 
care îi împiedică să atingă starea lor naturală de bunăstare. 

Aşa cum este o idee bună să bei apă atunci când ţi-e sete, menţi- 
nându-ţi astfel bunăstarea fizică cu mult înainte de a experimenta simp- 
tomele deshidratării, este la fel de important să îţi schimbi gândurile şi 
să renunti la tiparele rezistenţei încă de la primele semne ale apariţiei 
unei emoţii negative. Deşi aceste emoţii pot fi menținute perioade lungi 
de timp fără a avea neapărat probleme fizice, ele nu reprezintă totuşi cel 
mai bun mediu vibratoriu pentru celulele organismului tău. 

Dacă vei învăţa să elimini tiparele rezistenţei încă din primele etape ale 
apariției emoțiilor negative (care sunt extrem de subtile), corpul tău fizic va 
înflori, căci aceasta este starea lui naturală. 

Prin focalizarea deliberată asupra unor gânduri 
care te fac să te simţi bine, tu le permiți celulelor tale 
fizice să revină la echilibrul lor natural. Secretul 
constă în respirația profundă și alinierea 
gradată cu Energia Sursei tale. 

Emoțiile pozitive reprezintă cel mai bun indiciu că mintea ta se 
focalizează asupra obiectului atenției sale exact aşa cum face Sursa din 
interiorul tău. De pildă, ori de câte ori simți o stare de iubire față de o 
altă persoană, tu simți exact ceea ce simte Sursa ta față de ea. 

Emoțiile negative reprezintă cel mai bun indiciu că mintea ta se 
focalizează asupra obiectului atenției sale într-o manieră opusă celei 
pe care o abordează Sursa din interiorul tău. Spre exemplu, ori de câte 
ori simţi o stare de ură sau de mânie față de o altă persoană, tu simți 
exact opusul stării pe care o simte Sursa ta față de aceasta. 

Cu cât te simți mai bine din punct de vedere emoțional, cu atât mai 
aliniat eşti cu Sursa ta. Invers, cu cât te simți mai rău, cu atât mai mare este 
rezistența pe care o opui Sursei tale. Atunci când nu mai opui niciun fel de 
rezistenţă, tu revii automat la starea ta naturală de aliniere, şi odată cu tine 
revin şi celulele organismului tău la starea naturală de aliniere cu Sursa lor. 

În timpul primelor zile sau săptămâni de practică, organismul tău 
va resimţi starea de uşurare la nivel celular îndeosebi în timpul celor 
15 minute de meditaţie, atunci când te vei relaxa şi când vei respira 
profund. Mai devreme sau mai târziu, dacă vei continua să practici 
zilnic această meditaţie, Legea Atractiei va avea grijă să îţi transmită 
gânduri din ce în ce mai pozitive, care te vor face să te simţi din ce în 
ce mai bine. 

Cu cât te vei focaliza mai mult asupra unor gânduri care te vor face să te 
simți bine, cu atât mai uşor le va fi celulelor tale să înflorească. Vei observa 
în scurt timp o îmbunătățire a clarității tale mentale, dar şi a vigorii şi vita- 
Iităţii tale, aceasta fiind reacția firească a organismului tău în fața bunăs- 
tării interioare pe care o vei simţi din ce în ce mai des. Când aprecierea, 
iubirea, entuziasmul şi bucuria vor tinde să devină stabile în starea ta de 
spirit, acesta va fi cel mai bun indiciu că te-ai eliberat de toate tiparele rezis- 
tentei şi că îi permiţi în mod natural bunăstării să se manifeste în viața ta. 

Celulele corpului tău sunt călăuzite de Sursă. Ele au 
capacitatea de a-și găsi singure echilibrul, în orice condiţii. 
De aceea, prin practicarea acestei meditații tu nu numai 
că vei scăpa de condiţiile fizice nedorite, dar îţi vei 
asigura inclusiv o bunăstare stabilă şi de durată. 

Corpul fizic este extrem de sofisticat şi nu ar putea exista dacă celulele 
din care este alcătuit nu ar fi atât de inteligente. Inteligența acestor celule se 
datorează conexiunii lor cu Energia Sursei. 

Atunci când corpul nu mai beneficiază de această Energie, el este 
declarat de medici „mort”. Aceştia mai au însă foarte multe de înţeles 
în legătură cu conexiunea care există între celulele fizice şi Energia 
Subtilă a Sursei. 

Atunci când încearcă să descopere remedii pentru diferite boli 
fără să ţină cont de relaţia dintre corpul fizic şi Energia Sursei, medicii 
şi oamenii de ştiinţă caută în toate locurile, numai acolo unde trebuie 

nu. Dacă rezistenţa care a întrerupt conexiunea naturală a corpului 
cu starea de bunăstare nu este eliminată de la bun început, ea se va 
manifesta din nou şi din nou, sub forma altor boli. Boala nu este alt- 
ceva decât o întrerupere a uşurinței curgerii energiei?, care echivalează cu o 
rezistență opusă bunăstării, indicată întotdeauna de apariția unor emoții 
negative cronice. 

Datorită conexiunii lor cu inteligenţa Energiei Sursei, celulele 
organismului ştiu exact ce au de făcut pentru a-şi îndeplini funcţiile 
în magnificul tău corp. În absenţa rezistenţei opuse de gândurile tale 
negative, acest canal de comunicare rămâne deschis, iar corpul tău 
fizic continuă să funcţioneze la apogeu. 

În absenţa emoţiilor negative, care echivalează cu alinierea per- 
fectă şi cu comunicarea cu Energia Sursei, corpul fizic îşi găseşte cu 
uşurinţă echilibrul şi se recuperează în scurt timp. Odată acest echili- 
bru restabilit, el poate fi menţinut cu uşurinţă prin cultivarea consis- 
tentă a unor gânduri care te fac să te simţi bine. 

2Joc de cuvinte în limba engleză, unde cuvântul pentru „boală” este dis-ease. Ease înseamnă 

„uşurinţă”, iar dis este un prefix negativ. (n. tr.) 


-X 77 


J 
Atât timp cât vei respira profund 
şi te vei relaxa, corpul tău îşi va menține 
cu uşurinţă starea de bunăstare. Dacă suferi 
de o condiţie fizică neplăcută, aceasta se va diminua 
treptat, până când va dispărea complet. 

Dacă vei practica zilnic focalizarea asupra respirației tale, tiparele 
rezistenței tale vor dispărea treptat, fapt care îți va schimba punctul 
de atracție, iar vibrația corpului tău fizic va tinde să devină identică cu 
cea a Sursei. În urma acestui proces corpul tău fizic nu va avea decât 
de câştigat. Condiţiile fizice neplăcute vor dispărea treptat, una după alta. 
Fără prea multe surle şi trâmbițe, corpul tău fizic îşi va recupera treptat sta- 
rea de sănătate şi va reveni la starea sa naturală de bunăstare. 

Aşa cum nu este necesar să înţelegi ce este electricitatea pentru a 
aprinde lumina şi pentru a te bucura de ea, la fel, nu este obligatoriu 
să înţelegi funcţiile extrem de complexe pe care le îndeplineşte corpul 
fizic. Tot ce trebuie să înţelegi este procesul simplu prin care le poţi 
permite inteligentelor tale celule să îşi facă datoria. 

Dacă nu ai mai emite gânduri de rezistenţă, vibrația ta ar creşte 
în mod natural. Atunci când te focalizezi asupra respirației tale, tu 
nu te mai poţi focaliza simultan şi asupra gândurilor de rezistenţă. 
Prin eliminarea acestor gânduri din mintea ta, frecvenţa ta de vibraţie 
creşte automat. 

Pe măsură ce vei descoperi şi vei practica din ce în ce mai mult rezonanța 
cu vibrația Sursei din interiorul tău, comunicarea dintre celulele organismu- 
lui tău va deveni din ce în ce mai bună, iar corpul tău va înflori literalmente. 
Şi astfel, întregul proces al bunăstării fizice începe cu focalizarea asupra 
respirației, care reprezintă „întrerupătorul pe care trebuie să apeşi” pentru a 
te putea bucura de această bunăstare. 

Prin eliminarea tiparelor rezistenţei, zi după zi, 
tu vei simţi cum prin tine curge puterea care 
creează lumile. Este suficient în această direcţie 
să respiri, fără să faci nimic altceva, 
savurând plăcerea pură a alinierii. 

Eliminarea tiparelor rezistenței este o experiență graduală şi pro- 
gresivă, fiecare frecvență superioară fiind atinsă pe fundamentul 
vibrației obținute în ziua anterioară. 

Fiind o experiență graduală, este posibil să treacă mai multe zile 
fără să observi vreo diferență notabilă în ceea ce priveşte punctul tău 
de atracție şi experiențele pe care le atragi în viața ta. La un moment 
dat vei atinge însă un moment de apogeu vibratoriu, iar atunci 
experiențele prin care treci se vor schimba dramatic (în bine). 

Nu numai că vei remarca o amplificare a bunăstării personale şi o 
îmbunătăţire a stării tale de spirit, dar toate interacţiunile tale cu viaţa 
îţi vor indica faptul că punctul tău de atracţie s-a schimbat. Fiecare 
interacţiune cu prietenii, cu familia şi chiar cu persoanele necunos- 
cute va reflecta această schimbare a frecvenţei tale de vibraţie datorată 
eliminării tiparelor rezistenţei. 

Această îmbunătățire incredibilă a vieții tale se va datora faptului că 
nu vei mai încerca să îţi rezolvi problemele, ci le vei permite să se rezolve de 
la sine. Prin simpla intenţie de a te focaliza asupra respirației tale cu unicul 
scop de a savura alinierea cu Sursa ta interioară, tiparele rezistenţei tale se 
vor dizolva, iar vibrația ta va creşte. 

Chiar fără a-ţi mai propune diferite obiective şi fără a mai veri- 
fica lunga listă a lucrurilor pe care trebuie să le faci, Universul îţi va 
demonstra că eşti pe punctul de a deveni un maestru al permisivităţii, 
oferindu-ţi lucrurile pe care ţi le-ai dorit întotdeauna. 

Fiecare nouă zi a acestui proces îți va aduce o frecvență de vibraţie 
superioară, respectiv un punct de atracţie îmbunătăţit. Cu fiecare nouă zi te 
vei simţi din ce în ce mai bine şi vei observa o îmbunătăţire evidentă a capa- 
cității tale de a atrage lucrurile pe care ți le doreşti în toate domeniile vieții. 

Corpul tău fizic va reacționa aproape imediat 
la dizolvarea tiparelor rezistentei care se va produce 
prin conştientizarea respirației. Practic, nu există 
boală care să poată împiedica un corp să revină 
la starea sa naturală de bunăstare. 

Focalizarea atenției asupra respirației este extrem de importantă 
din două motive: 


1. Fa îţi distrage atenţia de la situațiile nedorite (de la gândurile 
negative), determinându-te astfel să renunți la tiparele 
rezistenței. În absența rezistenței interioare, celulele corpului 
tău îşi vor relua comunicarea într-o manieră optimă. 


2. Faptul că respiri mai profund ca de obicei şi că nu mai emiţi 
gânduri de rezistenţă conduce la o îmbunătăţire dramatică a 
oxigenării celulelor tale. Datorită ei, corpul tău se simte mai 
viu, pentru simplul motiv că la nivel celular chiar este mai viu. 

Această meditaţie zilnică asigură cel mai bun mediu pentru ca 
celulele corpului tău să facă tot ce consideră necesar pentru a-ţi rea- 
duce corpul într-o stare de echilibru optim. 

În lumea modernă există nenumărate remedii, medicamente, 
metode terapeutice chirurgicale şi diferite exerciţii pentru îmbu- 
nătăţirea stării de sănătate, dar niciuna din acestea nu poate compensa 
rezistența opusă în plan energetic. 

Această meditaţie zilnică are ca scop principal exact dizolvarea acestor 
tipare ale rezistenţei, în scopul îmbunătăţirii stării de sănătate (printre 
altele). În plus, ea amplifică eficienţa altor tratamente şi remedii, care pot 
accelera şi mai mult acest proces. 

Bolile şi condiţiile fizice nedorite apar numai datorită faptului 
că omul îşi neagă singur propria bunăstare prin gândurile sale de 
rezistenţă. De aceea, în absenţa acestor gânduri, starea sa de sănătate 
este restabilită rapid. 

Se întâmplă frecvent ca un om să se îndrepte către vindecare prin apli- 
carea unei metode terapeutice pentru a renunța apoi la ea din cauză că 
nu obține suficient de rapid rezultatele scontate. El constată că simptomele 
bolii sale nu dispar suficient de rapid, aşa că emite gânduri de rezistență, 
şi astfel pierde avantajele pe care le-a obținut deja prin metoda terapeutică 
aplicată. Prin eliminarea constantă a tiparelor mentale ale rezistenței, toate 
condiţiile fizice nedorite dispar, iar corpul fizic revine la starea sa naturală 
de bunăstare. 

Corpul tău nu face decât să reflecte 
echilibrul gândurilor tale. 
De aceea, eliminarea gândurilor 
de rezistență conduce automat la îmbunătăţirea 
stării de sănătate a corpului. 

D) © 


Prin focalizarea asupra relației subtile cu Energia Sursei, corpul 
tău fizic se va recupera, eliminând orice condiție nedorită. Dacă nu îți 
vei mai focaliza atenția asupra acestei condiții nedorite, ea nu va mai 
putea exista. 

Gândurile de rezistență îndreptate către orice domeniu de viață 
determină blocarea stării naturale de bunăstare. Acesta este contextul 
în care apar bolile. Din păcate, focalizarea atenției asupra lor nu face 
decât să perpetueze acest mecanism. 

Distragerea atenției de la condiția fizică nedorită este absolut necesară 
pentru ca aceasta să poată dispărea. Acest lucru nu este însă suficient. El 

trebuie dublat de distragerea atenţiei de la gândurile de rezistență care au 
stat la baza apariţiei bolii. Procesul meditației noastre îndeplineşte ambele 
obiective, punând astfel bazele pentru o nouă perspectivă asupra vieții, 
mai pozitivă. Datorită ridicării nivelului general de vibraţie pe care o 
generează el, îţi va fi din ce în ce mai uşor să te gândeşti la lucruri care 
îţi fac plăcere şi să descoperi aspectele pozitive ale situaţiilor prin care 
treci şi ale persoanelor cu care ai de-a face. Vei constata că toată lumea 
te apreciază mai mult şi tu însuţi vei simţi o apreciere din ce în ce mai 
mare pentru cele mai variate lucruri. 

Cu cât vei emite mai puţine gânduri de rezistență, cu atât mai 
bine te vei simţi. Afirmația este valabilă şi invers: cu cât te vei simţi 
mai bine, cu atât mai puţine gânduri de rezistenţă vei emite. Datorită 
acestui proces, punctul tău de atragere se va îmbunătăţi, fapt care 
va conduce imediat la o îmbunătăţire a relaţiilor tale, a situaţiei tale 
financiare şi a stării tale de sănătate. 

Corpul fizic nu face decât să reflecte gândurile pe care le emiti, dar nu 
doar în ceea ce îl priveşte. Înțelegerea fundamentului energetic care stă la 
baza bunei funcţionări a corpului fizic este extrem de importantă pentru 
menţinerea stării de sănătate. Corpul tău nu face decât să reflecte echilibrul 
gândurilor pe care le emiţi. 

9 
Îmbunătăţirea condiției fizice va începe la nivel 


celular şi se va răspândi apoi către toate celelalte 
nivele ale corpului. Tu eşti o fiinţă energetică. 
Sursă ta nu este fizică, iar corpul tău nu reprezintă 
decât o extensie a acestei Surse ne-fizice. 

Există un instrument extrem de puternic care îţi stă la dispoziție şi 
pe care marea majoritate a oamenilor nu îl cunosc. Practicarea zilnică 
a acestei meditații îți va oferi acces la acest instrument, indiferent dacă 
vei deveni conştient sau nu de acest lucru. Experiența personală îți 
va confirma însă cuvintele pe care le citeşti în această carte, iar tu vei 
deveni conştient de acest instrument. 

Dacă vei înţelege că eşti înainte de toate o ființă energetică şi 
dacă principala ta intenţie va deveni aceea de a-ţi pune la unison 
frecvenţa de vibraţie personală cu cea a Sursei din care ai provenit, 
tu vei asigura practic condiţiile perfecte pentru ca celulele corpului 

tău să poată înflori. În schimb, dacă vei aborda corpul fizic din pers- 
pectiva obişnuită, observându-i simptomele şi analizând condiţia 
fizică de care suferi, tu vei emite automat gânduri de rezistenţă, care 
îţi vor bloca şi mai tare starea de bunăstare. Cu alte cuvinte, reacţia 
ta mentală (energetică) la boala de care suferi împiedică vindecarea 
acesteia. 

Dacă îţi vei rezerva zilnic 15 minute pentru a te relaxa şi pentru a 
te pune la unison cu frecvența de vibrație a Sursei tale, în timpul aces- 
tei perioade rezistența ta mentală va înceta, fapt care le va oferi celulelor 
tale şansa de a reveni la starea lor naturală de bunăstare. Această stare 
energetică îmbunătățită se va răspândi apoi şi asupra altor domenii ale 
vieții tale, nu doar asupra stării tale de sănătate. 

Procesul simplu al conştientizării respirației şi al eliminării tipare- 
lor rezistenţei îți permite să te aliniezi din punct de vedere energetic 
cu Sursa ta. Acest lucru generează o schimbare dramatică a vibraţiei 
celulelor tale, care se traduce prin regenerarea lor şi prin amplificarea 
bunăstării la nivel celular. 

La baza oricărei condiţii fizice stă starea celulelor organismului. La baza 
stării celulelor stau tiparele energetice (mentale). La baza tiparelor energetice 
pozitive stă alinierea cu vibrația Sursei din interiorul tău, care este prin exce- 
lentă o vibrație a bunăstării. 

10 
Dacă te focalizezi asupra respirației, 
tu te pui automat la unison cu frecvenţa bunăstării, 
care este vibrația ta naturală. 
Dacă îţi vei face timp pentru a-ţi restabili echilibrul 
energetic, îţi vei putea menţine cu uşurinţă 


bunăstarea la nivel fizic. 


Atunci când experimentează o situaţie nedorită, cei mai mulţi din- 
tre oameni se străduiesc din greu să iasă din ea sau să o îmbunătăţească, 
fără să îşi dea seama că însăşi focalizarea lor asupra situaţiei nedorite 
îi împiedică să facă acest lucru. De aceea, este uşor de înţeles de ce atât 
de mulţi oameni se simt atât de frecvent dezamăgiţi sau descurajaţi. 
Este imposibil să ieşi dintr-o stare de spirit negativă atunci când te 
concentrezi asupra ei. 

Meditaţia noastră zilnică îşi propune un cu totul alt scop: acela 
de a atinge o stare de uşurare emoţională şi de ridicare a frecvenţei de 

vibraţie. Deşi acest obiectiv este foarte uşor de atins, încă din primele 
zile de practică, nu îi subestima puterea. 

Datorită echilibrului energetic pe care îl vei atinge, multe din lucrurile 
pe care te-ai luptat din greu să le obţii sau să le realizezi vor veni singure 
la tine. Vei simţi astfel că ți se ridică o povară de pe umeri, iar oamenii şi 
situațiile vor începe să coopereze cu intențiile tale. În scurt timp, tendința ta 
de a observa situația curentă în care te afli va începe să lucreze în favoarea 
ta, căci circumstanțele exterioare îţi vor deveni din ce în ce mai favorabile, 
iar faptul că te vei focaliza asupra lor va atrage noi şi noi situaţii din ce în ce 
mai favorabile în viața ta (până acum, procesul a funcționat invers). 

Foarte mulţi oameni care vor practica această meditaţie vor 
rămâne uimiţi de uşurinţa cu care îşi vor putea menţine starea de 
sănătate şi de bunăstare fizică de îndată ce îşi vor descoperi starea de 
echilibru energetic. De altfel, este foarte important să înţelegi că acest 
lucru nu este deloc dificil şi nu presupune niciun efort deosebit din 
partea ta. Tot ce trebuie să faci este să înţelegi mecanismul care stă la 
baza menţinerii bunăstării tale naturale, iar apoi să îi permiţi acestui 
mecanism să funcţioneze. 

Din păcate, nu toată lumea înțelege că „un efort mai mic” poate con- 
duce la „realizări mai mari”. Dacă te vei racorda însă la fluxul bunăstării 
universale şi dacă vei descoperi cum îţi poți stinge setea bând din acest izvor, 
aceste lucruri vor căpăta din ce în ce mai mult sens pentru tine. 

II 
Dacă te vei alinia cu Sursa ta, aceasta îţi va inspira 
cel mai benefic comportament pentru tine, iar în viaţa ta 
vor apărea în mod natural cele mai minunate lucruri. 
Cu cât te vei simţi mai relaxat, cu atât mai mică 
va fi rezistenţa pe care o vei emite şi cu atât mai uşor 


îşi vor putea regăsi echilibrul celulele corpului tău. 


Chiar dacă nu eşti aliniat cu Sursa din interiorul tău, tu îţi poţi 
folosi puterea voinţei ca motivaţie pentru a acţiona într-o direcţie 
sau alta, dar acest gen de comportament nu îţi face nicio plăcere. De 
altfel, privind lucrurile dintr-o perspectivă mai amplă, el este total 
contraproductiv. 

Noi îţi putem garanta că dacă vei descoperi energia din interiorul 
vortexului tău, care este totuna cu Energia care creează lumile, a cărei 
esenţă este bunăstarea, tu nu vei mai dori niciodată să revii la efort şi 
la munca grea pe care o presupune ieşirea din vortex. Există o mare 

diferenţă între a-ţi accepta bunăstarea naturală şi a încerca (prin efort) 
să o obţii. 

Dacă te vei alinia constant cu Energia Sursei tale, tu vei simţi o 
stare de energie fizică şi de entuziasm psihic. Îţi vei dori să devii din 
ce în ce mai activ, dar nu pentru a realiza diferite lucruri, ci din pură 
plăcere. Eforturile şi stresul de dinainte vor fi înlocuite de entuziasm şi 
de pasiune. Nu numai că nu-ţi vei mai dori atât de mult să te izolezi şi 
să te odihneşti, dar vei dori să ieşi în lumea exterioară şi să o explorezi. 

Zi după zi, pe măsură ce nivelul rezistenței tale interioare se va reduce, 
tu vei descoperi din nou pofta de viaţă pe care ai avut-o atunci când te-ai 
născut. Pe măsură ce starea de spirit ți se va îmbunătăţi, iar nivelul de 
vitalitate va creşte, celulele corpului tău îşi vor regăsi la rândul lor echilibrul 
şi armonia care le sunt specifice. 

Această nouă bunăstare şi atitudinea care o însoţeşte nu reprezintă 
un simplu indiciu al îmbunătăţirii condiţiei tale fizice, ci chiar rațiunea 
acesteia. Cu cât vei deveni mai fericit, cu atât mai mult se vor dizolva 
blocajele tale la nivel celular. 

Majoritatea oamenilor procedează invers. Ei aşteaptă să se simtă mai 
bine la nivel fizic pentru a fi fericiţi. Secretul bunăstării fizice constă însă 
tocmai în cultivarea stării de fericire — indiferent de condiția fizică a corpu- 
lui. Dacă sufletul este fericit, corpul nu se poate simţi altfel decât bine. 

Acest proces al respirației şi cultivării permisivității 
îţi permite să ajungi oriunde îţi doreşti, căci atunci 

când renunţi la tiparele rezistenţei prin conştientizarea 

respirației, tu te pui la unison cu vibrația Sursei tale, 
care este o vibraţie a înfloririi personale. 

Atunci când eşti înconjurat de lucruri plăcute, este uşor să îți păs- 
trezi atitudinea sau starea de spirit pozitivă, prin simpla observare a 
mediului înconjurător. În mod similar, este mult mai uşor să fii fericit 
atunci când corpul fizic se simte bine. Nimeni nu se poate bucura 
însă în permanenţă de un mediu exterior optim şi de condiţii fizice 
ideale. 

Ce-i drept, te simți bine atunci când observi ceva plăcut, dar nu tre- 
buie să te bazezi niciodată pe mediul exterior pentru a te simţi bine. Dacă 
fericirea ta depinde de situația exterioară în care te afli, vei sfârşi prin a te 

alătura celor care încearcă în zadar să controleze circumstanţele exterioare. 
Ei nu reuşesc niciodată, aşa că nu îşi pot susține fericirea pe termen lung. 
Din acest motiv, ei sunt rareori cu adevărat fericiţi. 

Foarte mulți oameni abordează viaţa dintr-o perspectivă inversă 
celei prezentate de noi: ei încearcă să controleze mediul exterior, astfel 
încât să aibă parte numai de lucruri plăcute care să îi facă să se simtă 
bine. Această meditaţie zilnică te ajută să te pui la unison cu Legile care 
guvernează Universul energetic în care trăieşti, astfel încât să îţi ali- 
niezi gândurile cu frecvenţa bunăstării universale. În acest fel, tu vei 
atrage în viaţa ta din ce în ce mai multe lucruri plăcute, care te vor face 
să te simţi bine. Simte-te bine de dragul de a te simți bine şi toate celelalte 
lucruri se vor armoniza de la sine în viața ta. 

Această meditație te va ajuta să înţelegi că adevăratul proces creator 
constă în a nu mai face acele lucruri care te împiedică să îți păstrezi starea 
naturală de bunăstare. Pe măsură ce vei renunța la tiparele rezistenței şi 
la obişnuinţțele mentale (convingerile) negative, una câte una, frecvența ta 
de vibraţie va creşte, până când va ajunge să rezoneze perfect cu frecvența 
bunăstării fizice perfecte. 

Este cât se poate de natural să te 

simți bine şi să experimentezi o stare fizică 

perfectă. Pe măsură ce te vei pune la unison 

cu frecvența de vibrație a bunăstării, corpul 

tău îţi va dovedi acest lucru. 

D) © 


Majoritatea adulților nu îşi mai amintesc ce înseamnă adevărata 
bunăstare fizică, întrucât s-au privat foarte mult timp de vitalitatea lor 
naturală şi de starea de armonie fizică. 

Bolile şi condiţiile nedorite nu apar niciodată brusc, ci intervin în timp, 
ca o consecință a privării continue de Energia Sursei. 

Cu alte cuvinte, dacă îţi faci zilnic griji, dacă eşti veşnic supărat 
etc., tu te privezi singur de alinierea cu Sursa ta, fapt care nu îi per- 
mite corpului tău să se simtă bine şi să îşi restaureze starea de echili- 
bru. Dacă nu vei reacţiona aşa cum procedează majoritatea oamenilor 
(care învaţă „să trăiască cu” emoţiile lor negative, acceptându-le şi 

considerându-le un „mod de viaţă normal în lumea modernă”) şi dacă 
nu vei reacţiona la emoţiile tale negative, ci dimpotrivă, vei face efor- 
tul de a-ţi îmbunătăţi starea de spirit, mai devreme sau mai târziu vei 
atinge un punct de apogeu energetic, iar condiţia fizică neplăcută de 
care suferi va dispărea de la sine. 

Această meditaţie zilnică te va face să îţi aduci aminte din ce 
în ce mai des de faptul că trebuie să îți cultivi starea de bunăstare. 
Emoţiile naturale sunt: speranța, interesul pozitiv, entuziasmul, pasiunea, 
iubirea, aprecierea şi bucuria. Această meditaţie te va ajuta să revii în 
mod conştient la aceste frecvenţe naturale, înlocuind astfel emoţiile 
neplăcute şi nedorite. Prin cultivarea ei, vei deveni mult mai rapid 
conştient de o emoție negativă atunci când aceasta va apărea în 
conştiinţa ta şi vei fi tentat să o înlocuieşti imediat cu una pozitivă. 

În acest fel, tu nu numai că nu vei mai accepta emoțiile negative ca pe 
ceva normal, care face parte integrantă din viața modernă, dar vei înțelege 
că ele solicită o reacţie imediată din partea ta, prin alegerea deliberată a 
unei emoţii pozitive alternative. Atunci când corpul fizic se simte bine, el 
favorizează apariția emoțiilor plăcute, dar noi dorim să îţi aducem aminte 
că şi inversul acestei afirmaţii este la fel de adevărat: gândurile şi emoțiile 
pozitive conduc automat la o stare de bunăstare fizică. 

14 
Dacă vei respira conștient, 
cu fiecare nouă zi care va trece alinierea 
ta cu vibrația bunăstării va deveni 
din ce în ce mai stabilă. 
Dacă vei reuși să înlături orice rezistență 


mentală interioară, tu îţi vei alimenta 
astfel claritatea, vitalitatea şi bunăstarea. 


Aşa cum obişnuirea cu emoţiile negative a fost un proces gradual 
care a condus la un punct de apogeu energetic ce a determinat apariţia 
unei condiţii fizice nedorite (a unei boli), la fel, procesul de eliminare 
a tiparelor rezistenţei este de asemenea un proces gradual. Meditaţia 
noastră zilnică te va ajuta să elimini zi de zi din ce în ce mai multe tipare 
ale rezistenţei, până când vei ajunge să experimentezi un moment de apogeu 
energetic şi să te realiniezi perfect cu vibrația Sursei tale. 

Vei simţi astfel că de pe ochi ţi se ridică un văl şi vei înţelege mult 
mai limpede lucruri pe care înainte nu le înţelegeai (sau nici măcar nu 
le observai). Confuzia şi incertitudinea de dinainte vor fi înlocuite de o 
stare de claritate, de siguranță, încredere şi cunoaştere. La scurt timp după 
această schimbare emoţională profundă vor apărea şi manifestările 
fizice concrete care o vor reflecta. 

Odată ajuns pe acest nivel, vei ajunge să te întrebi cum a fost posi- 
bil să tolerezi până acum separarea de propria ta bunăstare (separare 
pe care ţi-ai impus-o singur). Noi dorim însă să îţi reaminteşti cu 
blândeţe că până când vibrația ta nu s-a schimbat, tu nu ai avut acces 
la astfel de gânduri, sentimente şi condiţii îmbunătățite. Totul se leagă de 
vibrații! 

Cu cât condițiile vieţii tale fizice se vor îmbunătăți mai mult, cu atât 
mai uşor îți va fi să te focalizezi asupra unor situaţii de viață plăcute. De 
aceea, noi te încurajăm cu putere să continui acest proces al meditaţiei zil- 
nice prin care îţi linişteşti mintea şi te focalizezi asupra respirației tale, care 
te ajută să te pui din nou la unison cu frecvența de vibrație a Sursei tale 
(care este frecvența bunăstării). În acest fel, tu îți vei putea adapta zilnic 
frecvența personală, indiferent de situațiile prin care treci (dintre care unele 
te-au împiedicat până nu demult să te bucuri de starea naturală de bună- 
stare), menținându-ți astfel alinierea cu Sursa, şi implicit cu Energia aces- 
teia, care susține viaţa şi te ajută să înfloreşti. 

15 
Corpul tău reacţionează înainte de toate 
la gândurile tale. De aceea, el are numai de câștigat 
atunci când faci această meditație. Această viaţă 
ti-a fost dată ca să te simți bine, să fii fericit 
şi să îţi împlineşti toate visele. 

Experiențele tale de viață corespund întotdeauna perfect gândurilor tale 
(şi emotiilor corespondente pe care le trezesc ele). Tu obţii întotdeauna acele 
lucruri la care te gândeşti, indiferent dacă ți le doreşti sau nu. Acest lucru 
este cu atât mai adevărat în ceea ce priveşte corpul fizic. 

Corpul fizic reprezintă cea mai perfectă reflectare a convingerilor 
tale. O convingere nu este altceva decât un gând pe care îl emiţi foarte 
frecvent. De vreme ce ai capacitatea de a-ţi alege propriile gânduri, 
este evident că tu poţi alege în mod deliberat gânduri cu efecte bene- 
fice asupra corpului tău fizic. 

Cu cât vei cultiva mai mult astfel de gânduri care te fac să te simți bine, 
cu atât mai uşoară va deveni comunicarea intercelulară şi cu atât mai bine 
se va simți corpul tău. 

Focalizarea asupra unor gânduri pozitive necesită timp şi practică, 
dar există o metodă pe care o poţi aplica chiar acum în beneficiul 
corpului tău, chiar înainte de a învăţa să îţi cultivi numai gânduri 
de înaltă frecvenţă. Pentru ca gândurile tale să devină pozitive, tot 
ce trebuie să faci este să renunti la gândurile de rezistenţă. În absenţa 
acestora din urmă, frecvenţa ta de vibraţie va creşte automat. 

Dacă te vei focaliza asupra respirației, tu îţi vei dezactiva automat gân- 
durile de rezistenţă, cel puţin pe durata participării la această meditaţie. 
Simplul proces al dezactivării gândurilor de rezistență îţi va permite să revii 
la viaţa fericită pe care ai venit să o trăieşti în această lume, care include 
împlinirea tuturor viselor tale. Această viață ţi-a fost dată ca să te simți 
bine. 

“10 
Te descurci perfect. Bunăstarea fizică 

se îndreaptă deja către tine. Relaxează-te și savurează 

acest proces. Simte o stare de apreciere pentru 

tot-ceea-ce-există în viaţa ta, şi de entuziasm pentru 

tot ce va urma. Există o mare iubire în lumea noastră 

pentru tine. La fel ca întotdeauna, noi rămânem 

în interiorul vortexului. 


Dat fiind că ai decis în mod deliberat să citeşti această carte, îţi 
garantăm dincolo de orice echivoc că te îndrepţi în mod rapid către 
succes şi către ridicarea vibraţiei tale personale. Cu alte cuvinte, este 
imposibil să respecţi aceste indicaţii simple şi să nu îţi dizolvi tiparele 
rezistenţei, ceea ce înseamnă automat creşterea vibraţiei tale personale 

până la alinierea ei perfectă cu cea a Sursei. Atunci când acest lucru se 
va întâmpla, tu vei permite în mod natural curgerea esenței tuturor 
lucrurilor pe care ţi le-ai dorit vreodată în experienţa ta de viaţă. 

Relaxează-te şi savurează procesul alinierii. Nu-ţi bate capul cu 
rezultatele fizice ale acestui proces. Relaxează-te şi savurează alinierea 
treptată a vibraţiei tale, şi simte-te mândru că te-ai implicat în mod 
deliberat în procesul de îmbunătăţire a bunăstării tale personale. 

Dacă am reuşit să te convingem că tot ce trebuie să faci pentru a 
obţine ceea ce îţi doreşti este să permiţi alinierea frecvenţelor tale de 
vibraţie cu ritmul lor natural, cu siguranţă te îndrepţi către succes. 

Noi avem avantajul de a ne afla în permanenţă în frecvenţa de 
vibraţie a vortexului tău, savurând comorile pe care le-ai acumulat 
aici. Pe acest nivel, noi ştim cine-eşti-cu-adevărat şi înţelegem puterea 
acestui proces, aşa că aşteptăm plini de anticipare şi de entuziasm ca 
şi tu să descoperi aceste lucruri. 

Până una alta nu încerca însă să vezi în viitor şi nu mai analiza detaliile 
realității tale prezente. În schimb, descoperă arta abandonării depline care 
conduce la fuziunea cu Sursa. 

În tot acest timp, noi îți garantăm promisiunea că te vei bucura din 
nou de bunăstare şi de-abia aşteptăm să îți ocupi din nou locul natural 
alături de noi, în interiorul vortexului. Există o mare iubire în lumea noas- 
tră, pentru tine. 

Este o plăcere pentru noi să discutăm 
cu tine despre subiectul relaţiilor. Nu există 
un subiect mai semnificativ pentru tine 
decât cel al relaţiilor, căci fără ceilalți 
tu nu ai putea fi tu însuţi. 

Relațiile cu ceilalți oameni cu care împăriţiţi această planetă sunt 
valoroase pentru voi din mai multe puncte de vedere. Este evident că 
diversitatea talentelor şi intereselor oamenilor permite atingerea unui 
echilibru general pe planeta voastră, dar voi vă puteţi ajuta unii pe 
ceilalţi şi în alte feluri semnificative. 

Orice om cu care interacţionezi face deja parte integrantă din persoana 
care vei deveni cândva. Nicio interacțiune nu este lăsată în afara procesului 
devenirii tale. 

Interacțiunile tale cu ceilalți oameni te ajută să îţi defineşti 
preferinţele personale. Chiar dacă nu dai întotdeauna glas acestor 

preferinţe, tu le emiţi cu siguranţă în plan energetic subtil, iar ele 
devin fundamentul expansiunii tale. 

Foarte mulți oameni cred că numai experienţele plăcute au valoare, 
dar greşesc. Conştientizarea situațiilor neplăcute te ajută să emiti o solici- 
tare vibratorie clară a unei situații diferite. De aceea, chiar şi interacțiunile 
neplăcute cu alți oameni participă la crearea fundamentului energetic al 
expansiunii tale. 

Alţi oameni cred că principalul scop al interacțiunii cu seme- 
nii lor este combinarea talentelor şi acţiunilor în scopul realizării 
anumitor lucruri necesare la nivel societal. În realitate, importanţa 
interacțiunilor dintre oameni este mult mai mare. Voi vă ajutaţi reci- 
proc să vă definiţi atributele expansiunii individuale şi colective. Cu 
alte cuvinte, chiar şi cele mai nesemnificative interacțiuni cu o altă 
persoană contribuie la expansiunea voastră ca Fiinţe Eterne. 

Dorința noastră este să te ajutăm să revii la aprecierea naturală față 
de ceilalţi oameni cu care împarți această planetă, astfel încât să te bucuri 
plenar de interacţiunea cu ei, oricât de scurtă ar fi aceasta şi indiferent dacă 
eşti sau nu de acord cu ei. 

Ceilalți oameni cu care imparti această planetă 
joacă un rol esenţial în viaţa ta, chiar dacă îşi doresc 
alte lucruri decât tine. Pământul este suficient de mare 
pentru a permite manifestarea tuturor intereselor, 
convingerilor şi dorințelor oamenilor. 

Cu cât ai la dispoziție mai multe optiuni, cu atât mai bogată devine 
viața ta. Cu alte cuvinte, un bufet suedez cu o mare varietate de alimente 
are un potențial mai mare de a-ți asigura satisfacția decât un bufet cu o 
gamă limitată de opțiuni. Fiecare aspect al vieții tale este îmbogățit atunci 
când ai la dispoziţie o mare varietate de opțiuni, iar varietatea opțiunilor de 
pe planeta voastră nu a fost niciodată mai mare ca în momentul prezent. 

Nu vorbim aici numai despre varietatea opţiunilor referitoare 
la modul de viaţă, ci şi la cea referitoare la comportamente, reacţii 
emoţionale, caracteristici ale personalităţii, atitudini, stări sufleteşti 
şi reacţii în faţa situaţiilor exterioare. Voi aveţi la dispoziţie o largă 

varietate de opţiuni, care vă permit să vă creaţi o nouă versiune a 
fiinţei, mai amplă. 

Există nenumărate situaţii, atitudini, moduri de viaţă şi chiar 
opţiuni alimentare pe care nu doreşti să ţi le însuşeşti. Viaţa ţi-a per- 
mis să identifici ce anume îţi place şi ce îţi displace. Este foarte impor- 
tant să îţi aduci aminte că niciuna din situaţiile care îţi displac nu 
poate interveni pur şi simplu în viaţa ta, întrucât tu trăieşti într-un 
Univers bazat pe Legea Atracţiei. 

Opțiunile celorlalți oameni nu pot avea un impact negativ asupra 
experienţei tale de viață atât timp cât nu le incluzi singur în aceasta prin 
atenţia pe care le-o acorzi. Nicio situaţie şi nicio persoană nu poate apărea 
în viața ta dacă nu este invitată personal printr-un gând referitor la ea, 
sau nu poate rămâne în viața ta dacă nu soliciţi personal acest lucru prin 
atenția pe care i-o acorzi. 

Universul vostru este un Univers bazat pe liberul arbitru. Fiecare 
creatură are dreptul de a alege obiectul asupra căruia doreşte să îşi 
focalizeze atenţia, şi implicit experienţele pe care doreşte să le trăiască. 
Aşa se face că interacţiunea oamenilor asigură fundamentul con- 
trastant al unei expansiuni continue. 

Atunci când un alt om se aliniază energetic cu ceea ce îşi doreşte, 
el nu te privează în niciun fel de împlinirea dorințelor tale. Dacă rea- 
litatea spaţio-temporală ţi-a inspirat o dorinţă, este absolut sigur că 
aceasta poate fi îndeplinită, căci Pământul are potenţialul de a satis- 
face esenţa tuturor dorințelor. 

Diferentele dintre oameni joacă un rol foarte 
important în stimularea noilor idei. De aceea, ele sunt 
foarte importante pentru expansiunea ta. Tu ai venit 
în această lume plin de entuziasm, anticipând 
expansiunea care se va naşte din interacţiunile 


tale cu ceilalți oameni. 


Ideea că cu cât varietatea opțiunilor din rândul cărora ai de ales este 
mai mare, cu atât mai multe opțiuni îţi stau la dispoziţie este uşor de înţe- 
les, dar diferenţele contrastante care te înconjoară îţi asigură şi un alt 
beneficiu, mult mai mare: ori de câte ori în realitatea ta fizică apare un 
lucru sau o situaţie nedorită, în dimensiunea ne-fizică apare simultan 
lucrul sau situaţia dorită. 

Atunci când ştii cu siguranţă că nu îți doreşti ceva, tu proiectezi 
automat o frecvenţă de vibraţie care conţine informaţia precisă a 
lucrului pe care ţi-l doreşti (opusul primului) în vortexul creaţiei tale. 

Ființa ta Interioară sau Sursa din interiorul tău susţine ferm această 
nouă vibraţie îmbunătăţită. În mod similar, ori de câte ori te confrunți cu 
o problemă, în conştiinţa ta se naşte şi soluția echivalentă. Ori de câte ori 
prin minte îți trece o întrebare, odată cu ea se naşte şi răspunsul. 

Din punctul de vedere al conştiinţei tale ne-fizice, înainte de a 
te naşte în acest corp fizic tu ai înţeles perfect acest proces minunat 
al expansiunii eterne, aşa că ai venit în acest corp fizic cu un entuzi- 
asm uriaş. Tu cunoşteai varietatea de pe planeta Pământ, şi îndeosebi 
punctele de vedere contrastante ale oamenilor care trăiesc pe ea, şi 
ştiai că acestea reprezintă fundamentul perfect pentru o expansiune 
plină de bucurie. La acea vreme tu înţelegeai faptul că orice problemă 
aduce cu sine şi soluţia ei şi că orice întrebare se naşte împreună cu 
răspunsul la ea, şi de-abia aşteptai să participi la acest proces de creaţie 
a soluţiilor şi răspunsurilor. 

Înainte de a te naşte în această lume, tu cunoşteai perfect valoarea con- 
trastelor şi credeai în capacitatea ta de a te focaliza numai asupra soluțiilor, 
nu şi asupra problemelor. Încă şi mai important este faptul că nu simţeai 
niciun fel de aversiune faţă de probleme, întrucât ştiai că acestea fac parte 
integrantă din procesul expansiunii eterne. Ideea acestei explorări pline de 
bucurie, a opțiunilor personale şi a focalizării deliberate te umplea de încân- 
tare. La acea vreme, tu înţelegeai perfect ce înseamnă procesul de cocreaţie! 

Atunci când vei înțelege valoarea opiniilor diferite, 
tu vei prețui toate relațiile. Vei înţelege atunci 
că nu îi poţi face pe oameni să își schimbe 
părerile pentru a-ți face tie pe plac şi îi vei aprecia 
exact aşa cum sunt, fapt care te va face 
să te simți mult mai bine. 


Cu cât perspectivele sunt mai numeroase, cu atât potențialul de 
a crea lucruri minunate este mai mare. Chiar dacă simți o opoziție 
puternică față de ideile sau perspectivele altor oameni, interacțiunea 
ta cu ei asigură fundamentul expansiunii tale, oferindu-ți răspunsuri 
şi soluții la care nu ai avea acces dacă nu te-ai confrunta cu opiniile 
lor diferite de ale tale. 

De aceea, noi te încurajăm cu putere să te reconciliezi cu toţi cei cu 
care nu eşti de acord, nu doar pentru că este inutil să încerci să le schimbi 

părerile pentru ca acestea să corespundă perspectivei tale, ci mai ales pentru 
că perspectiva lor opusă te ajută enorm. 

Prin faptul că ai acces la comportamentul lor greşit, nefericit sau 
nedorit (sau la perspectiva lor, sau la ideile lor) tu îţi creezi automat 
(în vortexul tău) o situaţie îmbunătăţită. Prin faptul că au contribuit 
la apariţia problemei cu care te confrunţi, aceşti oameni au contribuit 
simultan şi la crearea soluției la problema respectivă, care te aşteaptă 
în vortexul creaţiei tale. 

Prin acest proces de meditaţie zilnică, tu te aliniezi automat cu aceste 
soluţii şi cu toate creațiile tale din interiorul vortexului tău, care îți vor 
permite (atât timp cât rămâi în interiorul vortexului) să îi apreciezi pe toți 
cei care au contribuit la naşterea lor. Dacă vei lua în avans decizia de a-i 
aprecia, chiar înainte de a ajunge în vortex şi de a avea acces la aceste 
soluţii, tu vei scurta procesul şi vei găsi mai rapid aceste soluţii pe care 
le cauţi. Încă şi mai important, te vei simţi mult mai bine, indiferent 
de situaţiile prin care treci. 

Prin reconcilierea cu oamenii ale căror dorințe, convingeri şi comporta- 
mente diferă de ale tale, tu nu perpetuezi în niciun caz aceste idei pe care le 
consideri greşite, ci doar te aliniezi cu soluțiile care te aşteaptă în interiorul 
vortexului tău (cea de-a doua parte a ecuației, alături de probleme). 

Uneori ţi se pare că ceilalți oameni au puterea 
de a-ţi influenţa negativ experienţele de viaţă. 

Acest lucru nu este însă adevărat. Singura 
putere care te poate scoate din starea ta naturală 
de bunăstare este cea a reacției tale în faţa 
comportamentului celorlalţi oameni. 

Atunci când observi aspectele pozitive ale unui alt om, tu te simți 
automat bine, deoarece rămâi într-o aliniere perfectă cu perspectiva 
mai amplă a Sursei din interiorul tău. De vreme ce acest comporta- 
ment pozitiv te face să te simți bine, este normal să îl savurezi şi să îi 
acorzi atenţia ta. 

Pe de altă parte, dacă bunăstarea ta interioară depinde exclusiv 
de comportamentul celorlalţi oameni, ori de câte ori vei observa un 
comportament neplăcut tu te vei simţi rău. Partea cea mai dramatică 

este că acest mecanism te poate determina să ajungi la concluzia că 
bunăstarea ta interioară depinde de comportamentul celorlalţi oameni, 
pe care nu îl poţi controla. Cu alte cuvinte, convingerea în necesitatea 
de a controla comportamentele altor oameni pentru a te simţi bine 
conduce exclusiv la vulnerabilitate în faţa acestor comportamente. 

Noi dorim să te ajutăm să înţelegi că nici starea de spirit plăcută pe 
care o simţi atunci când observi un comportament pe gustul tău, nici 
cea neplăcută pe care o simţi atunci când observi un comportament 
nedorit, nu au ceva de-a face cu motivul pentru care te simţi bine sau 
rău. Felul în care te simţi depinde exclusiv de alinierea sau nealinierea 
ta cu Sursa din interiorul tău. Singura relație care stă la baza emoțiilor 
pe care le simţi este cea cu Sursa din interiorul tău (cu Fiinţa ta Interioară). 

Deşi este plăcut să observi diferite lucruri în mediul tău înconjurător 
care te fac să te simţi bine, amplificându-ţi astfel alinierea cu Ființa ta 
Interioară, dacă vei înţelege corect mecanismul bunăstării lăuntrice, tu 
te vei putea simţi bine indiferent de comportamentul celorlalți oameni. 

Înțelegerea faptului că ceea ce simți depinde exclusiv de relația ta cu 
Fiinta ta Interioară sau cu Sursa dinlăuntrul tău, respectiv cu versiunea ta 
lărgită, care rezidă în interiorul vortexului tău, îți oferă o putere şi o libertate 
absolută. 

Uneori, ceilalți oameni cred că fericirea 
lor depinde de reacţiile tale, dar acest lucru 
nu este niciodată adevărat; dacă îi vei încuraja 
să creadă în continuare acest lucru, făcând 
tot ce îţi stă în puteri pentru a le face pe plac, 
nu îi vei ajuta nici pe ei, nici pe tine. 


Atunci când alţi oameni îţi apreciază comportamentul, tu te simţi 
de regulă foarte bine. Este întotdeauna o plăcere să vezi că altcineva 
se simte bine, iar plăcerea este cu atât mai mare atunci când asociezi 
bunăstarea lor cu comportamentul tău. Dacă ei ajung însă să se bazeze 
exclusiv pe comportamentul tău pentru a se simţi bine, atunci aveţi 
de pierdut şi tu, şi ei. 

Dacă îți vei face din relaţia cu Fiinţa ta Interioară principala prioritate, 
optând în mod deliberat pentru gânduri care te fac să te simţi bine (Să fii 
aliniat cu ea), tu le vei oferi celor cu care interacționezi un mare avantaj. 

De altfel, tu nu ai ceva de oferit celorlalți oameni decât dacă eşti aliniat cu 
Sursa ta. 

În cazul în care comportamentul tău este influenţat de dorinţa 
ta de a face pe altcineva fericit, tu pierzi practic conexiunea cu Sursa, 


iar atunci când nu eşti aliniat cu Sursa, tu nu poţi fi fericit. Aşa cum 
spuneam, tu nu ai nimic de oferit celorlalți oameni dacă nu eşti aliniat 
cu Sursa ta. 

Meditaţia noastră zilnică te poate ajuta să elimini în permanenţă gân- 
durile de rezistență şi să te aliniezi cu claritatea şi cu iubirea celui-care- 
eşti-cu-adevărat. În acest fel, toţi cei care intră în atenţia ta vor avea de 
câştigat. 

Ceilalţi oameni vor observa că trăieşti o stare de fericire continuă 
şi o parte din ei vor dori să îţi urmeze exemplul. Dacă le vei spune 
că fericirea ta depinde numai de capacitatea ta de a te alinia cu cel- 
care-eşti-cu-adevărat, tu îi poţi ajuta să descopere la rândul lor această 
libertate. 

De aceea, nu mai încerca să te comporti astfel încât să le faci pe plac 
celorlalți oameni (întrucât acest lucru este imposibil), ci arată-le prin exem- 
plu personal cât de uşor este să te aliniezi cu Sursa ta. 

Tu nu îţi vei găsi fericirea decât în interiorul vortexului tău, la fel cum 
ei nu-şi vor găsi fericirea decât în interiorul vortexului lor. 

Atunci când te aştepţi ca altcineva să reușească 


în ceea ce îşi propune fără ajutorul tău, tu îl priveşti 
cu aceiaşi ochi cu care îl priveşte Sursa ta. În schimb, 
în cazul în care consideri că nu poate reuşi într-un anumit 
demers fără ajutorul tău, încercând astfel să compensezi 
slăbiciunea lui prin puterea ta, tu nu îl ajuţi cu nimic. 


Ori de câte ori te situezi în interiorul vortexului tău şi te afli în 
aliniere cu Perspectiva ta Lărgită, focalizându-ţi atenţia asupra altor 
oameni, aceştia au automat de câştigat. Orice fiinţă sau obiect care se 
bucură de atenţia ta atunci când eşti aliniat cu atotputernica Energie 
a Sursei tale are numai de câştigat. 

Atunci când te situezi în interiorul vortexului şi te afli în aliniere cu 
Fiinţa ta Interioară, tu nu poți vedea decât succesul oamenilor pe care îi 
observi. Dacă eşti conştient de problemele lor, înseamnă că nu te afli în 
interiorul vortexului şi că nu eşti aliniat cu Sursa din interiorul tău, care îi 
priveşte cu alţi ochi. 

Ori de câte ori trăieşti o stare de disconfort atunci când vezi o altă 
persoană aflată într-o situaţie de lipsă sau de necesitate şi iei decizia să 
o ajuţi de pe această poziţie de disconfort, nimeni nu are de câştigat 
din această situaţie, din două motive: pe de o parte, tu nu eşti ali- 
niat cu Energia Sursei tale, aşa că nu ai nimic bun de oferit, iar pe de 
altă parte, focalizarea atenţiei tale asupra nevoii sale nu face decât să 
amplifice această nevoie. 

De bună seamă, este minunat să ajuţi pe altcineva, dar trebuie să faci 
întotdeauna acest lucru de pe poziția puterii şi a alinierii, ceea ce înseamnă 
că trebuie să fii aliniat cu succesul său, nu cu problema sa, atunci când îti 
oferi asistenţa. 

Este uşor să îţi dai seama dacă ajutorul pe care îl oferi are la bază o 
stare de aliniere sau una de rezistență. Totul depinde de ceea ce simţi. 
Dacă observarea situaţiei în care se află persoana te face să simţi o 
stare de disconfort, motiv pentru care îţi oferi ajutorul pentru a o face 
să se simtă mai bine (şi să te simţi tu însuţi mai bine), în mod evident 
nu te afli în interiorul vortexului tău, deci nu îi eşti de niciun folos. În 
schimb, dacă simţi dorința inspirată şi plină de entuziasm de a-i oferi cuiva 
ajutorul tău pentru a participa astfel la succesul său şi la fericirea sa, este 
limpede că priveşti lucrurile din perspectiva Sursei tale. În acest caz, toate 
resursele infinite ale Universului îți stau la dispoziţie, iar ajutorul tău va 
conta cu adevărat. 

Atunci când cauţi aspectele pozitive 
ale unei alte persoane, chiar dacă îţi vine greu 
să le sesizezi, focalizarea atenției tale asupra 
lor le amplifică automat. În timp, aceste 
calități vor deveni evidente inclusiv 
în ochii celorlalti oameni. 


De multe ori, oamenii sunt atât de focalizați asupra detaliilor neplăcute 
ale situaţiei curente cu care se confruntă încât îşi pierd orice speranţă. Fiind 
hipnotizaţi de realitatea în care trăiesc, ei continuă să perpetueze vibraţiile 
negative care corespund acestei situaţii nedorite, şi implicit să atragă noi şi 
noi circumstanţe nefericite. 

Dacă ai practicat alinierea cu Sursa şi ai ajuns să te situezi consis- 
tent în interiorul vortexului tău, tu îi poţi privi ca pe nişte oameni de 
succes (ceea ce şi sunt în interiorul vortexului lor), şi nu ca pe nişte 

rataţi. Din punct de vedere vibratoriu, aceşti oameni se situează la 
mare distanţă de succesul din interiorul vortexului lor, aşa că nu 
reuşesc să îşi găsească drumul către acesta. Tu însă te afli în interiorul 
vortexului tău şi îi priveşti de pe acest nivel, aşa că îi poţi ajuta în 
această direcţie. 

Aceasta este adevărata influenţă pozitivă: fiind în interiorul vor- 
texului tău, tu le poţi recunoaşte adevărata putere şi îţi poţi foca- 
liza lumina conştiinţei asupra ei, fapt care îi poate ajuta (pe unii) să 
surprindă la rândul lor un crâmpei din această putere. 

Atenţia negativă orientată către orice situaţie perpetuează respec- 
tiva stare de lucruri, atrăgând astfel şi mai multă atenţie negativă. Din 
fericire, atenţia pozitivă este mult mai influentă decât cea negativă, 
întrucât atunci când eşti aliniat cu Sursa ta în interiorul vortexului, 
tu ai acces la puterea care creează lumile. Meditaţia noastră zilnică te va 
ajuta să descoperi şi să prelunseşti alinierea cu Energia care creează lumile, 
astfel încât să îi poți influența pozitiv pe ceilalți oameni ori de câte ori îţi 
focalizezi atenția asupra lor. Practic, toți oamenii la care te vei gândi din 
interiorul vortexului tău vor avea numai de câştigat. 

Ori de câte ori o altă persoană spune 
sau face ceva împotriva ta, ea nu se luptă cu tine, 
ci cu ea însăşi. Dacă nu te vei lăsa afectat 
de comportamentul ei, ci vei realiza că 
persoana respectivă duce o bătălie personală, 
în timp ea te va lăsa în pace. 

LO) © 


Este întotdeauna o plăcere să observi o altă persoană care se simte 
bine. Această plăcere este cu atât mai mare dacă fericirea ei este asoci- 
ată într-un fel sau altul cu comportamentul tău. 

Atât timp cât ajuţi pe altcineva să îşi îmbunătățească starea de 
spirit, tu te simți bine, dar dacă îl încurajezi să creadă că fericirea sa 
depinde de comportamentul tău, îi faci un mare deserviciu, şi la fel 
şi ție. Mai devreme sau mai târziu vei da greş în sarcina imposibilă de a-l 
face fericit, căci pe măsură ce solicitările sale fată de tine vor creşte, tu îţi 
vei pierde sentimentul libertăţii personale. Peste toate, de vreme ce tu eşti 

singurul care încearcă să îl ajute, ori de câte ori nu se va simți fericit, indi- 
vidul respectiv va da vina pe tine. 

Nu există om care să nu aibă opinii, convingeri şi aşteptări legate 
de cele mai variate subiecte. Atunci când îţi focalizezi atenţia asupra 
unui subiect, vibrația acestuia se activează şi intră în prim-plan, ca să 
spunem aşa. Cu cât îţi vei focaliza mai des atenţia asupra sa, cu atât 
mai predominantă va deveni această vibraţie. 

Tu ai optiunea de a integra în vibrația ta o caracteristică pozitivă (care 
te face să te simți bine) a unei alte persoane sau una negativă (care te face 
să te simți rău). Indiferent de caracteristicile pentru care optezi, dacă te vei 
focaliza suficient de des asupra lor, acestea vor deveni fundamentul vibra- 
toriu al relației voastre. 

Dacă principala ta prioritate devine propria ta fericire, tu vei căuta 
în mod activ numai aspectele pozitive ale oamenilor cu care interfe- 
rezi, astfel încât să te simţi bine în prezenţa lor. În acest fel, tu îţi vei 
antrena frecvenţa de vibraţie în aşa fel încât acestor oameni le va fi 
imposibil să interacţioneze cu tine fără a te face să te simţi bine. 

Singura modalitate de a fi în mod constant fericit constă în a înţelege 
că fericirea depinde în exclusivitate de alinierea cu Sursa din interiorul tău. 
Atunci când te afli în interiorul vortexului creației tale, tu eşti aliniat cu 
cel-care-ai-devenit şi cu toate lucrurile pe care le-ai cerut vreodată. Practic, 
nimic nu poate înlocui această aliniere. 

De multe ori, tu consideri că este important ce cred 
ceilalţi oameni despre tine, aşa că te străduieşti 
să obţii aprobarea lor. În realitate, tu nu poţi face 
aproape nimic pentru a te bucura în permanenţă 
de aprobarea acestor oameni, căci aceasta 
nu are nimic de-a face cu tine, ci cu ei înşişi. 


Adulții doresc ca cei mici să îşi modifice comportamentul astfel 
încât să se simtă bine ei înşişi. Din perspectiva lor, acest lucru nu pare 
ceva rău. În realitate, el conduce la rezultate dezastruoase deopotrivă 
pentru ei şi pentru copii. Copiilor le este imposibil să le facă pe plac tutu- 
ror adulţilor, pentru simplul motiv că aceştia sunt prea mulți şi îşi doresc 
lucruri diferite de la ei, schimbându-şi între timp propriile aşteptări. Pe de 
altă parte, mecanismul nu funcționează nici pentru adulți, căci atunci când 
se obişnuiesc să îi determine pe alţii să îşi schimbe comportamentul pentru 

a le face lor pe plac, această nevoie de control nu face decât să se amplifice, 
iar ei ajung să solicite în permanenţă cooperarea celorlalţi pentru a se simţi 
satisfăcuţi, lucru, desigur, imposibil. 

Dacă ţi-ai format obiceiul de a te strădui din greu pentru a-i face 
pe toţi cei din jurul tău fericiţi, ori de câte ori aceştia nu vor fi fericiţi 
şi se vor răsti la tine, tu vei avea senzaţia că mânia lor are ceva de-a 
face cu comportamentul tău. De altfel, ei înşişi ajung să facă tot ce le stă 
în puteri pentru a te convinge că vina îți aparține. Vei descoperi astfel că 
oricât de mult ai încerca să îţi modifici comportamentul pentru a le face pe 
plac, solicitările lor de a-ți modifica în continuare comportamentul nu vor 
înceta niciodată, ci dimpotrivă, se vor amplifica. Desigur, şi acest lucru este 
imposibil. 

Pe de altă parte, dacă vei manifesta o stare constantă de fericire prin 
pătrunderea în interiorul vortexului tău şi prin cultivarea unor gânduri pozi- 
tive, care îţi facilitează această pătrundere, şi încă şi mai important, dacă 
nu îți vei modifica niciodată comportamentul pentru a mânsâia pe altci- 
neva sau pentru a-i rezolva problemele personale, tu îi vei oferi astfel — prin 
puterea exemplului tău — secretul care îl poate conduce la propria sa fericire. 
Fericirea este un lucru foarte personal şi nu are nimic de-a face cu ceilalți 
oameni. 

Dacă nu îţi vei mai face griji legate de ceea 
ce cred ceilalţi oameni despre tine şi dacă te 
vei focaliza exclusiv asupra sentimentelor tale 
legate de ei, tu îţi vei revela adevărata esenţă 
a celui-care-ești-cu-adevărat şi vei descoperi 
ce înseamnă adevărata libertate. 

Opinia pe care şi-o formează ceilalți oameni în legătură cu tine 
ţine aproape exclusiv de sentimentele lor (respectiv de alinierea lor cu 
Sursa şi cu vortexul lor) şi nu are aproape nimic de-a face cu tine şi cu 
comportamentul tău. 

Nu există risipă mai mare de timp şi de energie decât să încerci să 
influenţezi pe altcineva să te privească într-un anume fel, căci opiniile 
oamenilor nu au aproape nimic de-a face cu obiectul atenţiei lor, dar au 
aproape totul de-a face cu perspectiva din care privesc. Ceea ce simt ceilalți 
în ceea ce te priveşte depinde în totalitate de relaţia lor cu propriul vortex. 

Dat fiind că bunăstarea lor depinde exclusiv de relaţia pe care o au 
cu propria Fiinţă Interioară, respectiv de capacitatea lor de a intra sau 
nu în propriul vortex, cea mai bună modalitate de a-i ajuta să se simtă 
mai bine constă în a-i încuraja sau în a-i influenţa să pătrundă în vor- 
texul lor. De bună seamă, nu vei putea face însă acest lucru decât dacă 
te vei afla tu însuţi în interiorul vortexului tău şi dacă vei fi aliniat cu 
Sursa ta. 

Dacă observi că cineva este nefericit (indiferent de motiv), însăşi 
observarea nefericirii sale te împiedică să te situezi în interiorul vor- 
texului tău. De aceea, tu nu poţi face nimic pentru a-l ajuta. În schimb, 
dacă îţi stabileşti ca prioritate pătrunderea în interiorul vortexului, aşa 
că nu îţi permiţi să te focalizezi asupra problemelor sau nefericirii sale, 
tu poţi rămâne în interiorul vortexului tău, focalizându-te asupra lui 
din această perspectivă. În acest fel, tu îl poţi ajuta să pătrundă în pro- 
priul său vortex şi implicit să se simtă mai bine. 

Adevărata libertate nu apare decât în absenţa rezistenței. Ea echivalează 
cu a te simţi bine şi a te situa în interiorul vortexului tău indiferent de situa- 
tiile sau de condiţiile exterioare la care asişti. Adevărata libertate înseamnă 
susținerea unei iubiri necondiționate, care este sinonimă cu rămânerea în 
interiorul vortexului în orice circumstanțe. 

12 
În esența voastră, voi sunteți mult mai asemănători 
decât credeți, întrucât împărtășiţi aceeași Sursă, 
aceeași iubire şi aceeaşi expansiune. De aceea, 
ori de câte ori te simţi ameninţat de altcineva, 
această ameninţare nu este reală, deoarece 

nimeni nu poate opri fluxul bunăstării tale naturale. 

Tu eşti singurul care poate face acest lucru. 


© 


Nimeni nu se simte bine atunci când nu este aliniat cu Sursa sa. 
Sentimentul de gol interior pe care îl simt oamenii atunci când nu 
sunt conectaţi cu puterea, energia şi claritatea Sursei este insuportabil. 
De aceea, atunci când se află în această stare de rezistenţă interioară, 
ei proiectează acest sentiment neplăcut asupra celorlalţi oameni. 

Ori de câte ori cineva încearcă să îi controleze pe cei din jurul lui, este 
evident că el nu se află în interiorul vortexului său, refuzându-şi singur 
accesul la resursele bunăstării acumulate aici. El încearcă să compenseze 

lipsa autoimpusă a resurselor personale făcând presiuni asupra celorlalţi 
oameni. 

Atât timp cât permiţi unei alte persoane să te tulbure prin 
amenințările sau prin comportamentul ei neplăcut, tu te alături de 
bunăvoie acestui lanţ al durerii, proiectându-te în afara vortexului 
tău. Noi dorim să te convingem însă că nimeni din exteriorul tău nu 
are vreo putere reală asupra ta. 

Toţi oamenii îşi doresc să se simtă bine, să le fie recunoscută valoa- 
rea, să dea piept cu viaţa, să facă progrese, să înveţe lucruri noi şi 
să se simtă iubiţi. Din păcate, cei mai mulţi dintre ei caută iubirea 
acolo unde aceasta nu există. Atunci când asişti la comportamentul 
neplăcut al unei alte persoane, este ca şi cum ai vedea pe cineva cu o 
pernă apăsată pe faţă, care se simte sufocat. Comportamentul său nu 
este altceva decât o agitaţie inutilă, în speranţa că va putea sorbi o gură 
de aer dătător de viaţă. 

De aceea, atunci când altcineva se comportă agresiv sau neadecvat faţă 
de tine, aminteşte-ţi că ai în față un om disperat şi incapabil să se alinieze 
cu Sursa sa. În realitate, comportamentul său nu are nimic de-a face cu tine. 
Ameninţările sale şi aparenta sa putere sau poziție socială nu îţi pot pune 
în niciun fel în pericol viața sau fericirea personală. Bunăstarea ta nu poate 
fi diminuată decât prin acordarea atenţiei tale unor aspecte (Situaţii sau 
persoane) care te împiedică să te aliniezi cu propria ta Sursă. Din fericire, 
controlul tău asupra propriei atenţii îţi aparține în totalitate. 

13 
Dacă vei insista să nu vezi decât aspectele 
pozitive în ceilalti oameni, în timp aceştia 

nu vor mai reflecta în prezenţa ta decât aceste aspecte. 
Tu îţi vei ajusta astfel punctul de atracţie, 

iar Legea Atractiei îi va obliga pe oameni 
să se comporte conform aşteptărilor tale. 


Orice gând pe care l-ai emis vreodată are potenţialul de a redeveni 
activ în mintea ta. Creierul tău nu stochează aceste gânduri şi nu le 
proiectează haotic în mintea ta. Tu eşti cel care le activezi prin foca- 
lizarea ta asupra lor. 

Prin căutarea deliberată a aspectelor pozitive ale oamenilor din jurul 
tău, tu îți vei cultiva înclinația de a atrage în viața ta numai oameni care 
au astfel de calități prin ridicarea frecvenţei tale de vibraţie. De aceea, nu 
contează câte gânduri negative ai emis în trecut sau cât de lungă a fost 
perioada în care te-ai focalizat asupra unor aspecte negative. Ceea ce 

contează este că te poți focaliza în momentul de față asupra unor gânduri 
pozitive. 

Legea Atractiei reacţionează întotdeauna la gândurile tale curente, 
trimițându-ţi noi şi noi gânduri de aceeaşi factură. Cu alte cuvinte, 
Legea Atracţiei (care spune că principiile / vibraţiile similare se atrag întot- 
deauna) îţi va transmite noi şi noi gânduri care corespund frecvenţei 
tale de vibraţie actuale. 

Cu cât vei opta mai frecvent pentru gânduri care te fac să te simţi 
bine, cu atât mai uşor îţi va fi pe viitor să ai astfel de gânduri. Există 
însă o metodă mai rapidă şi mai eficientă de ridicare a frecvenţei de 
vibraţie personale, astfel încât să poţi avea acces la astfel de gânduri 
care te fac să te simţi bine: prin focalizarea asupra respirației tale, tu 
îţi vei dezactiva automat gândurile de rezistenţă. Vibraţia ta va creşte 
imediat, până când se va alinia cu cea a Sursei tale, în interiorul 
vortexului. 

Noi insistăm asupra meditaţiei deoarece în anumite cazuri este mai 
uşor să îţi goleşti complet mintea de gânduri decât să găseşti un gând pozi- 
tiv. Nu există cale mai rapidă şi mai eficientă către cultivarea unor relaţii 
semnificative şi plăcute decât combinația dintre meditaţia zilnică (ce per- 
mite vibraţiei tale să îşi regăsească echilibrul natural) şi focalizarea delibe- 
rată asupra aspectelor pozitive ale vieții. 

Este absolut sigur că poți avea parte 

de relaţiile pe care ţi le dorești, dar mai întâi 
de toate trebuie să faci ceva foarte important: trebuie 
să te pui tu însuţi la unison cu calităţile pe care doreşti 

să le manifeste în prezenţa ta ceilalți oameni. 
Tu nu poţi atrage în viaţa ta decât vibrații comparabile 

cu cele pe care le emiti tu însuți. 


Foarte mulţi oameni cred că dacă vor găsi un partener care să îi 
iubească, acesta va fi răspunsul pentru tot ceea ce lipseşte în viața 
lor. În esenţă, ei îşi doresc să găsească pe cineva care să îi completeze. 
Aproape fără nicio excepţie, ei îşi doresc o astfel de persoană în viaţa 
lor aici şi acum! 

Dat fiind că înţelegem cum funcţionează Legea Atractiei, noi îi 
încurajăm pe aceşti oameni să o lase mai moale cu „aici şi acum”, 
dintr-un motiv foarte simplu: dacă îţi aleşi un partener chiar acum, 

acesta va corespunde din punct de vedere energetic vibraţiei tale actuale. 
Altfel spus, persoana pe care o vei atrage în viaţa ta în momentul de faţă nu 
va diferi cu nimic de esența ta emoțională din momentul prezent. 

Dacă te simţi neînțeles, singur şi neiubit, este imposibil să îţi 
găseşti un partener care să îţi ofere o altă experienţă. 

Dacă până acum nu ţi-ai focalizat atenţia decât asupra absenței 
unei relații minunate din viaţa ta, este imposibil să atragi o astfel de 
relaţie. Cel puţin, nu în momentul de faţă. 

Dacă te afli în căutarea unei relații care să îți ofere bucurie, trebuie mai 
întâi de toate să fii bucuros. Dacă aştepţi să devii bucuros în urma relației 
tale, tu abordezi greşit problema. 

Dacă te afli în căutarea unei relaţii care să îţi ofere satisfacţie, tre- 
buie mai întâi de toate să te simţi satisfăcut. 

Dacă te afli în căutarea unei relaţii care să îţi ofere pasiune şi 
distracţie, trebuie mai întâi de toate să simţi tu însuţi aceste calităţi. 

Ceea ce simţi este totuna cu ceea-ce-ești, iar ceea-ce-eşti determină 
ce anume atragi în viaţa ta. Aşa funcţionează atotputernica Lege a 
Atracției. 

Cea mai sigură cale de a-ți verifica frecvența curentă de vibrație constă 
în a reflecta la relaţiile tale curente. Oamenii pe care îi atragi în viața ta 
reflectă perfect ceea ce gândeşti, ceea ce simţi şi punctul tău de atracție. Din 
fericire, tu ai un control absolut asupra gândurilor şi sentimentelor tale. 

Focalizează-te întotdeauna asupra 
aspectelor pozitive ale celorlalti oameni, iar dacă 
acestea lipsesc, optează pentru a le vedea oricum 
în ei, căci atunci când cultivi imaginile lucrurilor 
pe care ți le doreşti în viața ta, acestea 
apar inevitabil. Aşa functionează Legea. 
(D) 


Orice persoană cu care interacționezi are o paletă amplă de vibra- 
ţii potenţiale din rândul cărora poți alege. Aşa cum poţi alege alimen- 
tele pe care doreşti să le consumi dintr-un bufet suedez foarte variat, la 
fel, tu poţi alege caracteristicile oamenilor cu care ai de-a face. 

Chiar dacă majoritatea aspectelor unei alte persoane nu îţi sunt pe plac, 
tu îi poți găsi totuşi aspecte pozitive, căci nu există om lipsit de astfel de 
calități. Dacă vei face acest lucru în mod curent, tu vei atrage în viața ta 
experienţe din ce în ce mai plăcute, pe care ți le va oferi chiar persoana în 
cauză. 

Ori de câte ori atenţia îţi este atrasă de comportamentul proble- 
matic al unei alte persoane, aminteşte-ţi că în vortexul tău se creează 
o soluţie echivalentă. Chiar dacă persoana respectivă este încă foarte 
departe de manifestarea acestei soluţii, asta nu înseamnă că ea nu 
există deja. Dacă vei practica suficient de mult timp tehnicile indicate 
de noi, tu vei ajunge să sesizezi această soluţie. Dacă eşti ferm hotărât 
să te simţi bine şi să rămâi în interiorul vortexului tău, tu nu numai că 
vei sesiza din ce în ce mai multe aspecte pozitive la ceilalți oameni, dar vei 
ajunge chiar să îi inspiri (în timp), astfel încât să înceapă să caute ei înşişi 
aceste calităţi personale. 

Ori de câte ori îţi focalizezi atenţia asupra unui aspect energetic, el 
este automat amplificat, astfel încât mai devreme sau mai târziu poate 
fi sesizat inclusiv de ceilalți oameni. 

Focalizarea atenţiei asupra aspectelor pozitive ale celorlalţi oameni 
te face să te simţi bine, întrucât corespunde unei alinieri cu Ființa ta 
Interioară. Lucrurile nu se opresc însă aici: ea îi ajută şi pe ceilalţi să 
îşi descopere alinierea cu propria lor Fiinţă Interioară, respectiv cu 
cei-care-sunt-cu-adevărat. 

Dacă te vei acorda cu frecvența Sursei tale prin meditaţia noastră zil- 
nică, tu vei avea automat acces la tot ce este mai bun în oamenii cu care 
ai de-a face. Nu există dar mai frumos pe care îl poți face altora decât să îi 
recunoşti şi să îi accepti exact aşa cum sunt. 

Te descurci perfect. Relaţiile pe care ți le doreşti 
se îndreaptă deja către tine. Relaxează-te și 

savurează acest proces. Simte o stare de apreciere 
pentru tot-ceea-ce-există în viaţa ta, şi de entuziasm 

faţă de ceea ce va urma. În lumea noastră există 

0 mare iubire pentru tine. La fel ca întotdeauna, 
noi rămânem de-a pururi în interiorul vortexului. 


Tu ai venit în această dimensiune spaţio-temporală împreună cu 
miliarde de alţi oameni cunoscând valoarea imensă pe care v-o puteţi 
oferi reciproc. Frumuseţea şi bogăţia relaţiilor cu ceilalți oameni cu 
care împarţi această planetă depinde în totalitate de relaţia dintre eul 
tău fizic şi cel ne-fizic, respectiv Fiinţa ta Interioară. 

Ființa ta Interioară nu percepe decât valoarea şi bunătatea ta, 
susținând această vibraţie ca pe o ştachetă, astfel încât să te poţi alinia 

cu ea oricând doreşti. Cu alte cuvinte, ea te percepe astfel chiar dacă 
tu ai o cu totul altă părere despre tine. 

Plăcerea noastră de a-ţi oferi aceste principii ale Legii este enormă, 
cu atât mai mult cu cât anticipăm plăcerea pe care o vei descoperi tu 
însuţi atunci când vei începe să rezonezi cu ele. 

Noi ştim că nimic nu este mai natural în acest Univers decât ca 
tu să te simţi bine, iar cuvintele noastre nu sunt neapărat necesare în 
acest scop. 

Dacă am reuşit să îţi inspirăm (prin mesajul transmis de această 
carte) decizia de a medita zilnic 15 minute, contemplându-ți respirația, 
ne considerăm întru totul satisfăcuţi. Acest lucru va fi suficient pentru ca 
toate tiparele rezistenţei tale să se dizolve treptat, generând astfel dispariția 
gradată a oricărei senzații de disconfort, a bolilor, a sentimentului de 
singurătate, pe scurt, a tuturor lucrurilor nedorite din viața ta, şi înlocuirea 
lor cu o stare de claritate, de vitalitate, de uşurinţii, de curgere şi de iubire, 
respectiv cu vibraţiile Sursei din interiorul tău. 

Există o mare iubire pentru tine în lumea noastră! 

Celebrii autori Esther şi Jerry Hicks (nr. 1 pe lista de bestselleruri 
a ziarului New York Times) sunt promotorii învățăturilor din seria 
Abraham-Hicks referitoare la atragerea bunăstării în viaţa ta. Timp de 
mai bine de două decenii, seminarele pe tema Legii Atracţiei ţinute 
în peste 60 de ţări au continuat să îi inspire pe cei doi, conducând 
la apariţia unui flux regulat de cărţi, CD-uri şi DVD-uri care conţin 
această învăţătură. Website-ul internaţional al celor doi autori (nu mai 
puţin celebru) este: www.abraham-hicks.com. 

Jerry şi Esther Hicks au început prin a dezvălui uimitoarele lor 
experienţe legate de Abraham câtorva asociaţi de afaceri de care se 
simțeau mai apropiaţi, în anul 1986. Pornind de la rezultatele practice 
obţinute de ei şi de cei care puteau pune întrebări concrete legate de 
aplicarea principiilor Legii Atracţiei în domeniul financiar, în planul 
corpului fizic şi în domeniul relaţiilor, aplicând apoi cu succes 
răspunsurile primite de la Abraham în cazul lor personal, Jerry şi 
Esther au luat decizia deliberată de a pune învăţăturile lui Abraham la 

dispoziţia unui cerc din ce în ce mai mare de căutători ai adevărului, 
cu scopul de a-i ajuta pe aceştia să îşi îmbunătăţească viaţa. 

Folosind ca bază centrul de conferinţe din San Antonio, Texas, 
Esther şi Jerry au călătorit în aproximativ 50 de oraşe pe an, începând 
din anul 1989, ţinând conferinţe şi seminare interactive pe tema Legii 
Atracției în faţa unor grupuri de persoane interesate de aceste idei 
revoluţionare. Deşi au reuşit să capteze prin activitatea lor atenţia a 
milioane de oameni din întreaga lume, numeroşi gânditori şi autori 
de frunte din domeniul Filozofiei Bunăstării şi al Noii Gândiri încor- 
porând în bestsellerurile lor, în scenariile, conferințele şi filmele lor 
multe din conceptele lui Abraham, aceste idei s-au răspândit înainte 
de toate de la om la om, pe măsură ce tot mai mulţi indivizi au început 
să descopere valoarea acestei filozofii practice în experienţele lor per- 
sonale de viaţă. 

Abraham - un grup de maeştri evoluaţi din dimensiunea nefizică, 
se adresează pământenilor prin intermediul lui Esther. Ei se adresează 
nivelului nostru de înţelegere prin intermediul unor explicaţii sim- 
ple, pe înţelesul tuturor, dar pline de iubire şi absolut revoluţionare 
ca semnificaţie, ghidându-ne astfel către conexiunea cu Ființa 
noastră Interioară, care ne călăuzeşte în permanenţă cu blândeţe şi cu 
înţelepciune, şi către puterea personală la care putem avea acces prin 
identificarea cu Sinele nostru Suprem. 

Acumulând informaţii legate de Legea Universală a Atractiei, familia 
Hicks a publicat mai mult de 800 de cărţi, casete, CD-uri şi DVD-uri 
care conţin transmisii şi interpretări ale învățăturilor lui Abraham. Cei 
doi pot fi contactaţi pe site-ul lor interactiv: www.abraham-hicks.com 
sau prin poştă, pe adresa: Abraham-Hicks Publications, P.O. Box 690070, 
San Antonio, TX 78269. 

